source: CulturaX

text: Սու-34 ռուսական կործանիչի օդային հարվածի արդյունքում զոհվել են 47 թուրք զինծառայողներ | Onnet.am գլխավոր Աշխարհ Սու-34 ռուսական կործանիչի օդային հարվածի արդյունքում զոհվել են 47 թուրք զինծառայողներ 20:51 05 մարտ, 2021 «168.am» կայքը գրում է. «Ռուսական օդուժի Սու-34 կործանիչի օդային հարվածը ռուս, սիրիացի եւ թուրք զինվորականների՝ Սիրիայի հյուսիս-արեւմուտքում վերջին բախումների ժամանակ հանգեցրել է 47 թուրք զինծառայողների զոհվելուն: Այսօրվա դրությամբ իրավիճակը Սիրիայի հյուսիս-արեւմուտքում շարունակում է բարդ մնալ, եւ մասնագետների գնահատականներով՝ ռուս-սիրիական համատեղ ռազմական օպերացիան կարող է սկսվել այստեղ մոտակա ամիսներին»:


text: Խոշոր հրդեհ Երեւանում. տարհանվել է 50 բնակիչ, տուժածների թվում երեխա կա - Gisher News Այս գիշեր խոշոր հրդեհ է բռնկվել Երեւանի Մոլդովական փողոցի բազմաբնակարան շենքերից մեկում, հայտնում է ԱԻՆ-ը։ Շենքի բնակարաններից մեկում հրդեհի մասին ահազանգը ստացվել է ժամը 00։07-ին։ Դեպքի վայր են մեկնել ԱԻՆ ՓԾ Երեւան քաղաքի փրկարարական վարչության հրշեջ-փրկարարական ջոկատներից երեք մարտական հաշվարկ, մեկ ավտոսանդուղք, Ճգնաժամային կառավարման ազգային կենտրոնի օպերատիվ եւ Հրդեհաշիջման եւ փրկարարական աշխատանքների կազմակերպման բաժնի հերթապահ խմբերը, Հոգեբանական աջակցության բաժնի հերթապահ հոգեբանը։ Քիչ անց դեպքի վայր են կանչվել եւս մեկ մարտական հաշվարկ եւ Բժշկական ապահովման վարչության հերթապահ խումբը։ Փրկարարներն այրվող բնակարանից տարհանել են երեք տուժածի. 12 -ամյա երեխա, 2001 եւ 1979 թթ ծնված երկու քաղաքացու։ Տուժածներին տեղում ցուցաբերվել է բժշկական օգնություն, այնուհետեւ Գ.Դ-ն (ծնված 2001թ.) տեղափոխվել է «Արմենիա» բժշկական կենտրոն։ Բժիշկները նրա վիճակը գնահատում են միջին ծանրության։ Տարհանվել է շուրջ 50 մարդ։


Լրատվություն Մամլո հաղորդագրություններ Նախագահը մասնակցել է ԱԺ ընտրությունների քվեարկությանը 02.04.2017 - 1000x701px - 337 Կբ - 1000x665px - 319 Կբ - 1000x675px - 316 Կբ - 172f 1000x756px - 349 Կբ - 1000x638px - 240 Կբ - 1000x1505px - 646 Կբ - 1000x1565px - 637 Կբ - 3774x3744px - 2 Մբ - 1000x694px - 328 Կբ Նախագահ Սերժ Սարգսյանը տիկնոջ՝ Ռիտա Սարգսյանի հետ այսօր առավոտյան մայրաքաղաքի թիվ 9/18 ընտրատեղամասում մասնակցել է ՀՀ Ազգային ժողովի ընտրությունների քվեարկությանը: Քվեարկությունից հետո պատասխանելով լրագրողների հարցերին, թե քվեաթերթիկը քվեատուփի մեջ գցելիս ի՞նչ մտածեց կամ ի՞նչ հիշեց՝ զինվորների՞ն, սահմա՞նը, Հանրապետության Նախագահը ասել է. «Մտածեցի, որ խաղաղությունից թանկ բան չկա, եւ ամեն ինչ անելու ենք, որպեսզի մեր սահմաններին հանդարտություն լինի, եւ այդ սահմանները լինեն անձեռնմխելի»: Մեկ այլ հարցի, թե ինչպե՞ս է Նախագահը գնահատում քարոզարշավը եւ կուսակցության շանսերը, Սերժ Սարգսյանը նշել է՝ այսօր շանսերը գնահատելու ժամանակը չէ, այսօր քվեներ ստանալու ժամանակն է:


Փաստաթղթեր ՀՀ նախագահի հրամանագրերը Մ. Ա. ՄԿՐՏՉՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍՒՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Կրթության բնագավառում երկարամյա բարեխիղճ եւ արդյունավետ աշխատանքի համար Հայաստանի Հանրապետության կրթության եւ գիտության նախարա-րի տեղակալ Մանուկ Աշոտի ՄԿՐՏՉՅԱՆԻՆ պարգեւատրել «Հայրենիքին մատուցած ծառայությունների համար» 2-րդ աստիճանի մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Դեկտեմբերի 28 Երեւան ՆՀ-1237 -Ա


September 18, 2018 September 18, 2018 Արեւիկ Գրիգորյան Թավշյա հեղափոխություն, Հայաստան, Հարվարդ ← «ԲՀԿ-ականներն էս ի՞նչ առյուծ են կտրել». Լիզա Ճաղարյան «Ռուսաստանը չի հանդուրժի ժողովրդավար Հայաստան». փորձագետ (տեսանյութ) → «Սասնա ծռերից» Մանվել Աթոյանն ազատ կարձակվի 1 մլն դրամ գրավի դիմաց May 31, 2018 Մարիամ Արզոյան Տղերք հերիք է բաժանարար գծեր քաշենք հայրենիքի ներսում. Շարմազանով Վանեցյանից հետո պաշտոնից կազատվեն նաեւ Տոնոյանը եւ Օսիպյանը. ովքեր են հավակնորդները. «Հրապարակ» Հանրային կառավարման մասնագետ Սոսի Թաթիկյանը ֆեյսբուքյան իր էջում գրել է. «Վանեցյանի հրաժարականի տեքստն անթույլատրելի էր անվտանգության ծառայության ղեկավարի եւ բարձրաստիճան սպայի համար:


source: wikipedia

text: Դեպքեր Անգլիացիները գրավեցին Ֆրանսիայի Կալե նավահանգիստը։ Ծնունդներ Դեկտեմբեր 27 - Գրիգոր Տաթեւացի, փիլիսոփա (վ. 1409) Մահեր 1346 Տարեթվեր


source: fineweb

text: «Երկիր Ծիրանի»-ին «դավաճանած» ավագանու անդամները հանդես են եկել հայտարարությամբ Հաշվի առնելով «Երկիր Ծիրանի» կուսակցության 18.06.2017թ. տարածած հայտարարությունը, հարկ ենք համարում արձագանքել եւ պարզաբանել հայտարարության մեջ առաջ քաշված մեղադրանքները։ Ինչ-ինչ պատճառներով, այն հանգամանքը, որ մենք կողմնակից ենք կուսակցության Երեւանի ծրագիրը իրագործել սառը դատողությամբ եւ ոչ թե էմոցիոնալ երանգներ հաղորդելով գործընթացներին, ինչպես նաեւ բոլոր գործողությունները կատարել օրենքի շրջանակներում եւ անկախ ամեն ինչից պահպանել պրոֆեսիոնալիզմ եւ հարգալից վերաբերմունք, կուսակցության կողմից գնահատվել է, որպես կուսակցության գծից շեղում, պարտականությունների չկատարում եւ թիմային աշխատանքի խաթարում։ Հայաստանի անկախության մոտ երեք տասնամյակների ընթացքում, մենք բազմաթիվ անգամ ականատես ենք եղել, երբ կարեւորագույն հարցերին տրվում էին ուռճացված էմոցիոնալ երանգներ, սակայն հարցը հիմովին լուծում չէր ստանում, ինչը շարունակական հիասթափության ալիք էր բարձրացնում մեր քաղաքացիների մոտ, դրանով իսկ սերմանելով անվստահություն եւ անտարբերություն առողջ քաղաքական պայքարի հանդեպ։ Մեր համոզմամբ, այսպիսի մոտեցումը անուղղակիորեն աջակցում է գործող իշխանությանը եւ խոչնդոտում է առողջ ժողովրդավարության զարգացմանը մեր հայրենիքում։ Ինչպես բազմաթիվ անգամներ նշվել էր քարոզարշավի ընթացքում, Երեւանի ավագանու անդամ լինելով, մեր աշխատանքը պետք է լինի ոչ միայն բարձրաձայնելը Երեւանցիների խնդիրների մասին, այլ նաեւ լինել կառուցողական, հանդես գալ առարկայական առաջարկներով եւ անել մեր լիազորություններից բխող ամեն ինչ, որպեսզի այդ խնդիրները լուծվեն։ Մեր կողմից ծրագրած անելիքների վերաբերյալ մենք ելույթ կունենանք մամլո ասուլիսին ուրբաթ, հունիսի 23-ին Հայացք ակումբում։ Երեւանի ավագանու անդամներ. Հայկ Պետրոսյան Մնացական Պարակշիեվ «19» Հունիսի 2017թ.


text: ԵՐԵՎԱՆ, 20 հոկտեմբերի./Նովոստի–Արմենիա/. Աշխարհահռչակ հայազգի գրոսմայստեր Լեւոն Արոնյանը հայտարարել է, որ պատրաստ է գնալ բանակ Թուրքիայի եւ Ադրբեջանի կողմից իր հայրենիքի դեմ սանձազերծած պատերազմի պայմաններում։ «Իմ երկիրը ենթարկվել է հարձակման Թուրքիայի եւ Ադրբեջանի կողմից։ Մենք փորձում ենք պաշտպանել ինքներս մեզ եւ աշխարհում ապրելու մեր իրավունքը։ Հիմա դա աշխարհում յուրաքանչյուր հայի գլխավոր խնդիրն է։ Ես վաղը վերադառնում եմ եւ կանեմ հնարավոր ամեն ինչ, որպեսզի օգնեմ երկրիս հաղթահարել այս խնդիրը», – ասել է նա Chess24 պորտալին տված հարցազրույցում։ Արոնյանը գտնվում էր Նորվեգիայում, որտեղ մասնակցում էր Ստավանգերում անցկացվող Altibox Norway Chess սուպերմրցաշարին։ Հարցազրույցում հայ շախմատիստը նշել է, որ նախորդ ամսվա վերջում սկսված մարտերի զոհերի թվում են նաեւ նրա ընկերները։ «Կանեմ ամեն ինչ, որպեսզի օգնեմ իմ երկրին ինչով կարող եմ։ Եթե պետք լինի, որ ես գնամ բանակ, ես դա կանեմ», – ընդգծել է Արոնյանը։ Նա ասել է, որ պատերազմի սկզբից` սեպտեմբերի 27–ից, նորմալ չի քնել եւ չի կարողացել կենտրոնանալ շախմատի վրա։ «Գիտեմ, որ կանենք ամեն ինչ, որպեսզի ողջ մնանք։ Նման պահերին դուք չեք մտածում լավատեսության կամ վատատեսության մասին։ Դուք մտածում եք պարտքի մասին։ Եվ դա մեր պարտքն է։ Իմ երկու պապն էլ կռվել են պատերազմում։ Պապս թողել է իր երեխաներին եւ գնացել պատերազմի` հարց չտալով` ճիշտ է դա, թե ոչ։ Նա գիտեր, որ պետք է դա անի։ Ես էլ եմ այդպես զգում», – հայտարարել է Արոնյանը։–0– #Լեւոն Արոնյան #բանակ #հաղթանակ Կարմիր շուկայի ուղղությամբ թշնամու գրոհը կասեցվել է, խոցվել է 3 ԱԹՍ. ՊՆ–ն մանրամասնում է Ադրբեջանի ԶՈւ–ն հետ է շպրտվել Մարտունու ուղղությամբ. ՊՆ Մեր զորքերին հաջողվում է թշնամուն թույլ չտալ որեւէ ուղղությամբ զարգացնել հաջողություններ. Հովհաննիսյանը` ռազմաճակատում տիրող իրավիճակի մասին (ՎԻԴԵՈ)


Լրատվություն Շնորհավորական Նախագահ Սերժ Սարգսյանը շնորհավորել է անվանի ուռուցքաբան Հայրապետ Գալստյանին` ծննդյան 75-րդ տարեդարձի առթիվ 31.08.2014 Նախագահ Սերժ Սարգսյանը շնորհավորել է Առողջապահության նախարարության Վ. Ֆանարջյանի անվան ուռուցքաբանության ազգային կենտրոնի տնօրեն, ԳԱԱ թղթակից անդամ, բժշկական գիտությունների դոկտոր, պրոֆեսոր Հայրապետ Գալստյանին` ծննդյան 75-րդ տարեդարձի կապակցությամբ: «Մեծ է Ձեր ներդրումը Հայաստանում բժշկագիտության, մասնավորապես ուռուց-քաբանության զարգացման գործում: Ձեր թե՛գործնական եւ թե՛ տեսական աշխատանքները հարստացրել են Հայաստանի բժիշկների զինանոցը, բարձրացրել մեր գիտության միջազգային հեղինակությունը, իսկ ամենակարեւորը՝ փրկել եւ փրկելու են բազմաթիվ մարդկային կյանքեր: Մաղթում եմ Ձեզ առողջություն, երջանիկ կյանք եւ նոր հաջողություններ Ձեր վեհ եւ մարդասիրական առաքելության մեջ»,-ասված է Նախագահի շնորհավորական խոսքում:


Ռազմավարական նախաձեռնությունների կենտրոնի գործադիր տնօրեն, վարչապետի խորհրդական Ալեքսանդր Խաչատուրյանն էլ նշել է, որ կենտրոնի առջեւ մեծ խնդիր է դրված եւ կարվի առավելագույնը՝ իրենց վստահված գործառույթները պատշաճ իրականացնելու համար. «Կան մարտահրավերներ, որոնց լուծումը պահանջում է ստեղծագործ մտքի եւ պատասխանատվության համադրում, իսկ որոշ մարտահրավերների լուծումը երկարաժամկետ եւ մեծ աշխատանք չի պահանջում: Ընդամենը պետք է լինել համակարգված, կազմակերպված եւ գնալ առաջ: Կլինեն խնդիրներ, որոնք ավելի մեծ հետազոտություն եւ նախապատրաստում կպահանջեն: Համոզված եմ, որ կենտրոնի թիմը եւ մեր գործընկերները, որոնցից շատերն այսօր այստեղ են, միասին կկարողանանք ստանալ մեր աշխատանքի դրական արդյունքը»: Նա տեղեկացրել է, որ կենտրոնի ֆինանսավորումն իրականացվել է պետական բյուջեից, միջազգային հաստատությունների, դոնորների միջոցներից եւ մասնավոր հատվածի նվիրատվություններից: Ի դեպ, առաջին մասնավոր նվիրատվությունը կատարել է վարչապետ Կարեն Կարապետյանը:


text: Օգոստոսի 13, տարվա 225-րդ (նահանջ տարիներին՝ 226-րդ) օրն է։ Տարվա ավարտին մնում է 140 օր։ Դեպքեր 582 - Մորիկը դառնում է Արեւելյան Հռոմի կայսր 1907 - Նյու Յորքում սկսում են աշխատել առաջին տաքսիները 2004 - XXVII Ամառային Օլիմպիական խաղերի բացումը Աթենքում, Հունաստան Ծնունդներ 1842 - Ալբեր Սորել, ֆրանսիացի պատմաբան 1882 - Յակուբ Կոլաս Якуб Колас բելառուս գրող 1899 - Ալֆրեդ Հիչքոք Alfred Hitchcock անգլիացի կինոռեժիսոր եւ փրոդյուսեր 1926 - Ֆիդել Կաստրո Fidel Castro Ruz կուբացի համայնավար հեղափոխական 1929 - Բագրատ Հովհաննիսյան, կինոռեժիսոր 1943՝ Ազատ Գասպարյան, կինոյի եւ թատրոնի դերասան Ռուբեն Ավագյան, պետական եւ ռազմական գործիչ 1948 - Զավեն Աբրահամյան, հայ դերասան 1948 - Քեթլին Բեթլ Kathleen Battle ամերիկացի սոփրանո 1953 - Մարկուս Վիանա Marcus Viana բրազիլացի ջութակահար եւ դաշնակահար Արցախի պատերազմի մասնակիցներ՝ 1955 - Գառնիկ Դանիելյան 1963 - Արթուր Աղաջանյան 1957 - Արմեն Խաչատրյան, պետական գործիչ եւ դիվանագետ 1976 - Արթուր Ոսկանյան, ֆուտբոլիստ 1979 - Եղիշե Մելիքյան, ֆուտբոլիստ 1992 - Լուկաս Մոուրա, բրազիլացի ֆուտբոլիստ, կիսապաշտպան 1988 - Էմո, ամերիկացի երգչուհի Մահեր 1173 - Ներսես Շնորհալի, հայ եկեղեցական գործիչ, աստվածաբան, բանաստեղծ, երաժշտագետ, երգահան, պատմիչ, Ամենայն Հայոց Կաթողիկոս (ծ. 1102) 1826 - Ռենե Լաեննեկ, ֆրանսիացի բժիշկ եւ անատոմ 1863 - Էժեն Դելակրուա, ֆրանսիացի նկարիչ 1900 - Վլադիմիր Սոլովյով, ռուս փիլիսոփա 1912 - Ժյուլ Մասանէ, ֆրանսիացի կոմպոզիտոր 1946 - Հերբերտ Ուելս, անգլիացի ֆանտաստ գրող 1956 - Յակուբ Կոլաս, բելարուս գրող 1984 - Տիգրան Պետրոսյան, հայ շախմատիստ 1987 - Գաբրիել Գյուրջյան, նկարիչ 1992 - Արցախի պատերազմում զոհվածներ՝ Սամվել Մանգասարյան Սլավիկ Աբրահամյան 2000՝ (Տասնութ տարեկանում) Էդգար Էլբակյան Կրտսեր Տոներ Ձախլիկների միջազգային օր Հայաստանում շինարարների օրն է 2003 թվականից Կենտրոնաաֆրիկյան Հանրապետություն՝ Անկախության օր (Ֆրանսիայից, 1960 թ.) Ծանոթագրություններ


Lurer.com | «Ի՞նչ է երջանկությունը, եթե ոչ պահը զգալը». Դիանա Գրիգորյանի լուսանկարը Գոշավանքից 19:09 Պուտինի եւ Բայդենի զրույցը կանցկացվի տեսակոնֆերանսի ձեւաչափով 18:57 Նիկոլ Փաշինյանը մասնակցում է Վանո Սիրադեղյանի հոգեհանգստի արարողությանը (տեսանյութ) 18:55 Բացառե՛լ հետընտրական դաշինքը ՔՊ-ի հետ. ավագանու՝ ՀՅԴ թեկնածուների եւ դաշինքների հայտարարությունը 18:52 Արմեն Սարգսյանն ընդունել է Էդմոն Մարուքյանին 18:48 Կրակոցների գործով կասկածյալը՝ ՔՊ թեկնածու. ովքեր են առաջադրվել Թալինում 18:40 Մասիս քաղաքի 33 եւ 39-ամյա բնակիչները նպաստել են մի շարք անձանց պոռնկությամբ զբաղվելուն. ՔԿ 18:35 Անցկացվել են կրակային պատրաստության գործնական պարապմունքներ. ՊՆ 18:29 «Արմավիր» ՔԿՀ-ում կալանավորված անձին որպես հանձնուք բերված սառնարանի զննությամբ հայտնաբերվել է 30 բջջային հեռախոս 18:23 Ադրբեջանի զինվորականները բռնություն են գործադրել ու սպանել արցախցուն. ԱՀ ԱԱԾ-ն տեսանյութ է հրապարակել 18:18 Արարատ Միրզոյանը հանդիպել է ԵԱՀԿ գլխավոր քարտուղարի հետ Ժամանց 24 Հոկտեմբեր, 2021 22:59 Այս թեմայով «Այն, ինչ թանկ էր մի ժամանակ, հիմա դարձել է ոչինչ». Քրիստինե Պեպելյանի լուսանկարը Աշնանային. Լիլիթ Բասյանի լուսանկարը Ոճային մայրիկ. Քրիստինե Պեպելյանի լուսանկարը Կալիֆոռնիայից «Միշտ գեղեցիկ». Աննա Հարությունյանի լուսանկարը Ոճային կերպար. Աստղիկ Սաֆարյանի լուսանկարը՝ դիլիջանյան բնապատկերի ֆոնին Դիանա Տոնոյանի նոր լուսանկարը Կարմիր հրապարակից «Գեղեցիկ զույգ». Արմեն Պետրոսյանի եւ կնոջ նոր լուսանկարը «Այնքան ազատ, որքան օվկիանոսը...». Իննա Խոջամիրյանի նոր լուսանկարը Դուբայից Դիանա Գրիգորյանի լուսանկարը Գյումրիից Միհրան Ծառուկյանի եւ Արփի Գաբրիելյանի լուսանկարը Հաղարծինից Պուտինի եւ Բայդենի զրույցը կանցկացվի տեսակոնֆերանսի ձեւաչափով Նման քաղաքականությունը բիրտ հարված է Ռուսաստանի կողմից իրականացվող խաղաղապահ առաքելությանը. Արցախի ԱԳՆ Նիկոլ Փաշինյանը մասնակցում է Վանո Սիրադեղյանի հոգեհանգստի արարողությանը (տեսանյութ) Բացառե՛լ հետընտրական դաշինքը ՔՊ-ի հետ. ավագանու՝ ՀՅԴ թեկնածուների եւ դաշինքների հայտարարությունը Արմեն Սարգսյանն ընդունել է Էդմոն Մարուքյանին Մասիս քաղաքի 33 եւ 39-ամյա բնակիչները նպաստել են մի շարք անձանց պոռնկությամբ զբաղվելուն. ՔԿ Անցկացվել են կրակային պատրաստության գործնական պարապմունքներ. ՊՆ «Արմավիր» ՔԿՀ-ում կալանավորված անձին որպես հանձնուք բերված սառնարանի զննությամբ հայտնաբերվել է 30 բջջային հեռախոս Ադրբեջանի զինվորականները բռնություն են գործադրել ու սպանել արցախցուն. ԱՀ ԱԱԾ-ն տեսանյութ է հրապարակել Արարատ Միրզոյանը հանդիպել է ԵԱՀԿ գլխավոր քարտուղարի հետ Գոհար Ավետիսյանը հոսպիտալացվել է (լուսանկար) ՀՀ եւ Ղրղզստանի ԱԳ նախարարներն անդրադարձել են միջազգային եւ տարածաշրջանային անվտանգության հարցերի Արցախի Ճարտար քաղաքի գերեվարված բնակիչը սպանվել է. ԱՀ ՄԻՊ Սասուն Միքայելյանն ու ԵԿՄ-ականները ներկա են Վանո Սիրադեղյանի հոգեհանգստի արարողությանը (տեսանյութ) ՌԴ ԱԳՆ-ից արձագանքել են Ալեն Սիմոնյանի՝ «Լավրովի պլանի» մասին հայտարարությանը 48-ամյա Արմեն Ղազարյանը որոնվում է որպես անհետ կորած Գիտության ոլորտում տեղի կունենան աշխատավարձերի բարձրացումներ. Փաշինյան Մեքենաների համարանիշեր էր գողացել ու բռնվել. գողոնը հայտնաբերվել է Ինստագրամյան էջում վիրավորական գրառումը` ծեծկռտուքի պատճառ. 36-ամյա երեւանցուն մեղադրանք է առաջադրվել Կիպրոսը հայերի նկատմամբ Ադրբեջանի ագրեսիան դատապարտող բանաձեւ է ընդունել «Տիկնիկ». Սիրուն Մինասի շքեղ կերպարը Արթուր Դավթյանի գլխավորած պատվիրակությունը 8 օրով կմեկնի Եգիպտոս Նախագահ Արմեն Սարգսյանը հանդիպել է Վանո Սիրադեղյանի դստեր հետ Նախադպրոցական հաստատություններում մանկավարժները կընտրվեն մրցույթով. ԿԳՄՍՆ-ն ներկայացրել է նոր նախագիծ ՈՒՂԻՂ. Վանո Սիրադեղյանի հոգեհանգստի արարողությունը Կալանավորո՞ւմ, թե՞ տուգանք. ի՞նչ պատիժ կընտրի Փաշինյանը օրենքը խախտած թիմակցի համար Կարկանդակները՝ թմրանյութեր փոխանցելու միջոց Նախագահը տեղյակ չէ ՀՀ-ի ու Ադրբեջանի միջեւ սահմանագծման ու սահմանազատման գործընթացի հիմքում ընկած քարտեզներից. «5165 շարժում» Ջրի հոսանքին հակառակ գնացող դատավորները ձեռք են բերել բարձր վարկանիշ Քաղաքացիները անտեսում են մետաղական արգելապատնեշը. կանոնախախտ անցորդներին ոչինչ չի կանգնեցնի «Կյանքի գույները». Լուիզա Ներսիսյանը՝ հմայիչ կերպարում Իլոն Մասքը Twitter-ում անցկացված հարցումների պահից ի վեր վաճառել է Tesla-ի գրեթե 11 միլիարդ դոլարի բաժնետոմսեր Ռազմական օդաչուներն իրականացնում են ուսումնավարժական թռիչքներ. ՊՆ Արցախի բնակիչը մոլորվելով հայտնվել է ադրբեջանցիների վերահսկողության տակ գտնվող տարածքում եւ գերեվարվել «Լիստվյաժնայա» հանքում 29 զոհվածների մարմիններ մնում են գետնի տակ Նախագահական նստավայրում տեղի է ունեցել դատավորների երդման արարողություն Առաջարկվում է Երեւանում կառուցել առեւտրի կենտրոն եւ բնակելի թաղամաս, նաեւ երկնաքերերից կազմված գործարար կենտրոն-համալիր. Նիկոլ Փաշինյան Հրաժարվել եմ հաշմանդամ համարել առյուծ կերպարներին, որ շարունակել են ձեռնոց նետել փորձություններին. Օհանյան Ինֆորմատիկայի առաջին միջազգային առցանց օլիմպիադա՝ նվիրված Գ.Վ. Պլեխանովի անվան Ռուսաստանի տնտեսագիտական համալսարանի 115-ամյակին եւ Երեւանի մասնաճյուղի 20-ամյակին Եղանակը՝ առաջիկա օրերին 157 ապօրինի հատված ծառ՝ «Տաշիրի անտառտնտեսության» մասնաճյուղերում. քրգործ է հարուցվել Հայաստանի եւ Նիդերլանդների ԱԳ նախարարները հանդիպել են Ստոկհոլմում Ոստիկանության քրեական հետախույզները 100 գրամից ավելի թմրանյութ են հայտնաբերել Արման Խաչատրյանը նշանակվել է Եվրոպայի Խորհրդում ՀՀ մշտական ներկայացուցիչ Արցախում գրանցվել է կորոնավիրուսային հիվանդության 51 նոր դեպք, մահացել է 1 անձ Ստոկհոլմում այսօր հնարավոր է կայանա Միրզոյան-Բայրամով հանդիպում. ԱԳՆ խոսնակ Հետաքրքիր է, իսկ դեկտեմբերի 5-ին Աբովյանում կրած վերահաս պարտությունից հետո ինչպե՞ս է Ռոմանոս Պետրոսյանը մոլորեցնելու Նիկոլ Փաշինյանին Հոգեկան խնդիրներ ունի. ի՞նչ վիճակում են Չարենցավանում հրդեհից տուժած երեխան ու մայրը Դատախազությունն ուսումնասիրում է Սամվել Բաբայանի հայտարարությունների վերաբերյալ հրապարակումները Հիմա քննարկվում են երթուղիները. հիմնական ուղղություններն են` Երասխ-Նախիջեւան, Իջեւան-Ադրբեջան եւ Մեղրիի ուղղությունները. ՏԿԵ փոխնախարար


Հունիսերեքյան պետական հեղաշրջում (1907) - Վիքիպեդիա՝ ազատ հանրագիտարան Հունիսերեքյան պետական հեղաշրջում (1907) Նիկոլայ II-ի ողջույնի խոսքը Առաջին պետական դումայի եւ պետխորհրդի ներկայացուցիչների առջեւ (1906) Հունիսերեքյան պետական հեղաշրջում, ցարիզմի քաղաքական գործողություն, որն արտահայտվեց 2-րդ պետական դումայի ցրումով եւ, ի խախտումն 1905 թվականի հոկտեմբերի 17-ի մանիֆեստի (Մանիֆեստ 1905 թվականի հոկտեմբերի 17-ի) ու 1906 թվականի հիմնական ընտրական օրենքի, 1907 թվականի հունիսի 3-ին նոր ընտրական օրենքի ընդունումով (առանց Դումայի եւ Պետական խորհրդի վավերացման)։ Մինիստրների խորհրդի պահվածքը[խմբագրել | խմբագրել կոդը] Մինիստրների խորհրդի նախագահ Պյոտր Ստոլիպինի գիտությամբ պահնորդական բաժանմունքը Պետական դումայի ս-դ. ֆրակցիային մեղադրեց հակապետական հեղաշրջում նախապատրաստելու մեջ։ Ցարական կառավարությունը պահանջեց դատի տալ Դումայի ս-դ. 55 պատգամավորների եւ հունիսի 3-ի լույս գիշերը, չսպասելով դումայական քննիչ հանձնաժողովի որոշմանը, ձերբակալեց նրանց։ Նույն օրը հայտարարվեց Դուման ցրելու եւ ընտրական կարգը փոփոխելու մասին։ Նոր օրենքով գյուղացիական ընտրողների թիվը կրճատվեց 44-ից 22%-ի, բանվորներինը՝ 4-ից—2%-ի։ Ազգային շատ ծայրամասեր ընդհանրապես զրկվեցին ներկայացուցչությունից (Կովկասին 29-ի փոխարեն տրվում էր 10, Լեհական թագավորությանը՝ 37-ի փոխարեն 14 տեղ)։ Մեծ մասը (65%) տրվեց կալվածատերերին եւ խոշոր բուրժուազիային (աջ օկտյաբրիստներ, օկտյաբրիստ-կադետներ)։ Հունիսերեքյան պետական հեղաշրջումով նշանավորվեցին 1905—1907 թվականների հեղափոխության պարտությունը Ռուսաստանում (Ռուսական հեղափոխություն 1905—1907 թվականներ), սկսվեց ստոլիպինյան ռեակցիայի ժամանակաշրջանը։ Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 6, էջ 678)։ Ստացված է «https://hy.wikipedia.org/w/index.php?title=Հունիսերեքյան_պետական_հեղաշրջում_(1907)&oldid=4975954» էջից Այս էջը վերջին անգամ փոփոխվել է 14 Փետրվարի 2017 թվականի ժամը 12:14-ին:


Փաստաթղթեր ՀՀ նախագահի հրամանագրերը Վ. Գաբրիելյանին Հայաստանի Հանրապետության Կենտրոնական Բանկի նախագահի տեղակալ նշանակելու մասին Ղեկավարվելով «Հայաստանի Հանրապետության կենտրոնական բանկի մասին» Հայաստանի Հանրապետության օրենքի 18-րդ հոդվածի 2-րդ կետով` ո ր ո շ ու մ ե մ. Վաչե ԳԱԲՐԻԵԼՅԱՆԻՆ նշանակել Հայաստանի Հանրապետության կենտրոնական բանկի նախագահի տեղակալ՝ վեց տարի ժամկետով, ազատելով նրան Հայաստանի Հանրապետության կենտրոնական բանկի խորհրդի անդամի պաշտոնից: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հուլիսի 2 Երեւան


Որ ասում եք ոչ լեգիտիմ ՍԴ անդամներ , էդ ո՞ր կանոնով էիք այդ ոչ լեգիտիմ ՍԴ անդամներին վաղաժամ թոշակի ուղարկում . Գեւորգ Պետրոսյանը՝ Վահագն Հովհաննիսյանին - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր Որ ասում եք ոչ լեգիտիմ ՍԴ անդամներ , էդ ո՞ր կանոնով էիք այդ ոչ լեգիտիմ ՍԴ անդամներին վաղաժամ թոշակի ուղարկում . Գեւորգ Պետրոսյանը՝ Վահագն Հովհաննիսյանին 02/06/2020 14:50 | ԼՐԱՀՈՍ ԱԺ ԲՀԿ խմբակցության իրավաբան պատգամավոր Գեւորգ Պետրոսյանը քիչ առաջ մի քանի հարց ուղղեց խորհրդարանում իշխող խմբակցության պատգամավորների աղմկահարույց նախագիծը ներկայացնող իմքայլական Վահագն Հովակիմյանին, սակայն, հարցերի պատասխաններն այդպես էլ չստացավ։ Պատգամավորը նախ խնդրեց կոնկրետ պատասխանել, թե որեւէ տարբերություն կա՞ ՍԴ անդամների լիազորությունների եւ գործունեության երաշխիքների միջեւ՝ ելնելով այն հանգամանքից, թե նրանք քանի տարով են պաշտոնավարում։ Ապա` Գեւորգ Պետրոսյանը անդրադառնալով Վահագն Հովակիմյանի ձեւակերպումներին, հարցրեց.«Որ ասում եք ոչ լեգիտիմ ՍԴ անդամներ , էդ ո՞ր կանոնով էիք այդ ոչ լեգիտիմ ՍԴ անդամներին վաղաժամ թոշակի ուղարկում»։ Մյուս հարցը վերաբերում էր ՍԴ դատավորների վրա գործադրված ճնշումներին. «Կարո՞ղ եք ասել ՝ կոնկրետ ո՞ր դատավորների նկատմամբ ո՞վ եւ ինչպիսի՞ ճնշում է գործադրել»։ Եվ վերջում, պատգամավոր խնդրեց հստակեցնել,թե ի վերջո, ի՞նչ նախագիծ է իշխանությունը ցանկանում դնել համաժողովրդական քվեարկության։ «Ցավում եմ , որ նիստին եկեք եք առանց նախագծին ծանոթանալու,որովհետեւ այն ԱԺ կայքում դրված է»,-ի պատասխան հայտարարեց Վահագն Հովակիմյանը ու սկսեց ընթերցել նախագիծը։ Ապա նա նշեց , թե ինչ վերաբերում է անհավասար պայմաններին, իր ելույթի առանցքային մասն այդ առնչությամբ էր։ Հովակիմյանն ասաց, որ անընդհատ կրկնում է, որ այս ՍԴ-ն կազմավորված չէ 2015 թ. Սահմանադրության 7-րդ գլխին համապատասխան եւ եթե իրավիճակը մնա այսպիսին, այս ՍԴ –ն առաջիկա 15 տարիներին չենք ունենալու։ «Սա է խնդիրը, որ մենք, ի վերջո պիտի ապահովենք, որ մեր Սահմանադրության 7-րդ գլխին համապատասխան ՍԴ ունենանք»,-հայտարարեց Վահագն Հովակիմյանը՝ անպատասխան թողնելով մյուս հարցերը։ «Ես այն մարդը չեմ , որ առանց տեքստին ծանոթանալու մտնեմ դահլիճ, դա հավասարազոր է նրա, որ զինվորը առանց ինքնաձիգի դուրս գա հակառակորդի դեմ»,-ռեպլիկ արեց ԲՀԿ-ական Գեւորգ Պետրոսյանը եւ հետաքրքրվեց, թե 2015թ-ին, երբ Վահագն Հովակիմյանը լրագրող էր, արդյո՞ք վերը նշվածին իր հրապարակումներում անդրադարձել է։ Վահագն Հովհաննիսյանն ասաց, որ 2015 թվականին ոչ թե լրագրող էր, այլ «Ժողովուրդ» օրաթերթի փոխխմբագիրն էր ։ Նա առաջարկեց թերթել «Ժողովուրդ» օրաթերթի համարները եւ տեսնել, թե ինչպես էին մարդիկ Սահմանադրությունն իրենց հագով ձեւում։ Գեւորգ Պետրոսյանն արձանագրեց, որ իր հարցերն անպատասխան մնացին։ Հիշեցնենք, ԱԺ «Իմ քայլը» խմբակցությունն առաջին ընթերցմամբ դեմ է քվեարկելու իր իսկ պատգամավորների նախաձեռնած Սահմանադրությունում փոփոխություններ կատարելու նախագծին, որը առաջարկում է փոփոխության ենթարկել Սահմանադրության 213 հոդվածը ։ Ըստ այդմ, որով առաջարկվում է փաստաթղթի ուժի մեջ մտնելու պահից դադարեցնել մինչեւ Սահմանադրության 7-րդ գլխի ուժի մեջ մտնելը նշանակված ՍԴ-ի նախագահի ու անդամների պաշտոնավարումը։


Լրատվություն Շնորհավորական Նախագահը շնորհավորական ուղերձ է հղել Զորի Բալայանին՝ ծննդյան 80-ամյակի առթիվ 10.02.2015 Նախագահ Սերժ Սարգսյանն այսօր շնորհավորական ուղերձ է հղել գրող, հրապարակախոս, ՀՀ մշակույթի վաստակավոր գործիչ Զորի Բալայանին՝ ծննդյան 80-ամյակի առթիվ: «Հարգելի՛ պարոն Բալայան, Սիրելի՛ Զորի, Սրտանց շնորհավորում եմ Ձեզ ծննդյան 80-րդ տարեդարձի կապակցությամբ: Որպես հասարակական-քաղաքական, ազգային գործիչ եւ որպես գրող-հրապարակախոս՝ Դուք մեծ ավանդ եք ներդրել հայ հրապարակագրության զարգացման եւ հարստացման գործում՝ միշտ Ձեր ուշադրության կենտրոնում պահելով համայն հայությանը հուզող հրատապ խնդիրները: Դուք նշանակալի ավանդ եք բերել Արցախյան ազատագրական պայքարում՝ հանդիսանալով Ղարաբաղյան շարժման ոգեշնչողներից, ղեկավարներից եւ գաղափարախոսներից մեկը: Լայն արձագանքի արժանացած Ձեր գրքերով եւ հրապարակումներով, որոնցում նաեւ մեր ազատամարտի ողջ տարեգրությունն է, նպաստում եք աշխարհասփյուռ հայության համախմբմանն ու միասնականացմանը: Որպես ճանապարհորդ եւ բժիշկ՝ «Կիլիկիա» եւ «Արմենիա» նավերով կատարած շուրջերկրյա ճանապարհորդություններով, Հայաստանի Հանրապետության եւ Արցախի պետական դրոշները պարզած հատելով ծովեր ու օվկիանոսներ, սատարել եք մեր պայքարի միջազգայնացմանը։ Մաղթում եմ Ձեզ առողջություն, անսպառ եռանդ եւ ստեղծագործական նորանոր հաջողություններ»,-ասված է ՀՀ Նախագահի շնորհավորական ուղերձում: a7c


text: Հայտարարություն՝ ԱԺ-ում լրագրողների իրավունքների սահմանափակումների ու խախտումների մասին | ՀՔԱՎ 2021 թվականի օգոստոսի 24-ին ՀՀ Ազգային ժողովում պետական պահպանության ծառայության աշխատակիցների ներգրավմամբ տեղի ունեցած միջադեպը զուգորդվեց խորհրդարանի նիստերի դահլիճի օթյակից ԱԱԾ ծառայողների կողմից լրագրողներին հեռացնելով: Համանման գործողություն էր տեղի ունեցել նաեւ օգոստոսի 11-ին, երբ ԱԺ նախագահ Ալեն Սիմոնյանի հրահանգով օրենսդրի նիստի հեռարձակումը դադարեցվեց, իսկ օթյակում գտնվող լրագրողներին ԱԱԾ աշխատակիցները հեռացրեցին, որի պատճառով լրագրողները չկարողացան լուսաբանել դահլիճում տեղի ունեցող միջադեպը: Լրագրողների գործունեությունը խոչընդոտվեց նաեւ խորհրդարանի օգոստոսի 25-ի նիստի ժամանակ, երբ լրագրողները չկարողացան լուսաբանել պատգամավորների կոնֆլիկտը եւ նրանց նկատմամբ ԱԱԾ ծառայողների կողմից կիրառվեց բռնություն։ Հարկ է նկատել, որ այս ամենը տեղի է ունենում խորհրդարանի շենքում օգոստոսի 2-ից սկսված՝ լրագրողների գործունեության սահմանափակման ֆոնին: Դրա արդյունքում լրագրողները չեն կարող ազատ շրջել միջանցքներում, չեն կարող լուսանկարել անվտանգության աշխատակիցներին, իսկ ԱԺ հանձնաժողովների նիստերին կարող են ներկա գտնվել միայն հանձնաժողովների նախագահների հայեցողությամբ: Առավել մտահոգիչ է լրագրողներին հեռացնելու եւ նրանց նկատմամբ ուժ կիրառելու մասին պատգամավորներից մեկի հարցին վարչապետ Նիկոլ Փաշինյանի տված պատասխանը, որով վարչապետը քաջալերել է ԱԱԾ ծառայողների պահվածքը ու այն, ըստ էության, գնահատել է իրավաչափ: Ներքոստորագրյալ հասարակական կազմակերպություններն իրենց մտահոգությունն են հայտնում լրագրողների մասնագիտական գործունեության խոչընդոտման վերոհիշյալ դրսեւորումների կապակցությամբ: Մասնավորապես, Խորհրդարանի միջանցքներում եւ, առավել եւս, ԱԺ հանձնաժողովների նիստերին լրագրողների աշխատանքի սահմանափակումը հակասում է Սահմանադրության 42-րդ եւ 51-րդ հոդվածներին, ինչպես նաեւ Հայաստանի ստանձնած միջազգային պարտավորություններին (այդ թվում՝ Մարդու իրավունքների եվրոպական կոնվենցիայի 10-րդ հոդվածին): Այդ որոշումը պետք է վերանայվի եւ ընդունվի այնպիսի որոշում, որով կարեւորագույն այս իրավունքի սահմանափակումը չի հատի համաչափության ու ողջամտության սահմանները: ԱԱԾ ծառայողների կողմից լրագրողներին ԱԺ նիստերի դահլիճի օթյակից հեռացնելը (առավելեւս` բռնության գործադրմամբ) գնահատվում է ոչ այլ կերպ, քան լրագրողների օրինական մասնագիտական գործունեության խոչընդոտում: Այդ դեպքերը պետք է արժանանան քրեաիրավական գնահատականի, նշված արարքը կատարած անձինք, ինչպես նաեւ նրանց ակնհայտ ապօրինի հրաման տվողները պետք է ենթարկվեն քրեական պատասխանատվության: Գործադիր իշխանության ներկայացուցիչները պետք է զերծ մնան լրագրողների իրավունքների սահմանափակումներն ու խախտումները արդարացնելուց: Ավելին, գործադիր իշխանության ղեկավարը պետք է զերծ մնա իրավապահ մարմինների կողմից գնահատման ենթակա արարքների իրավաչափության մասին հայտարարություններից, քանի որ դրանցով կասկածի տակ է դրվում քննիչների ու դատախազների կողմից իրավական գնահատական տալու անկախությունը: Եվս մեկ անգամ հարկ ենք համարում ընդգծել, որ խոսքի ազատությունը ժողովրդավարական հանրության կարեւորագույն բաղադրիչներից է եւ լրագրողների իրավունքների սահմանափակումները, խախտումները, դրանց արդարացումները, կամ, առհասարակ, լրատվամիջոցների ինստիտուտի արժեզրկումը խորացնում է ժողովրդավարության պակասը եւ անհնար դարձնում կայուն ժողովրդավարական ավանդույթների ձեւավորումը:


ՄԻՊ-ն իմքայլականների ուղիղ նշանառության տակ է հայտնվել Փաշինյանի հրահանգով. «Իրատես» - Ազգ Նորություններ Տեղական ՄԻՊ-ն իմքայլականների ուղիղ նշանառության տակ է հայտնվել Փաշինյանի հրահանգով. «Իրատես» «Ասում են, թե այս իշխանության օրոք միակ արդյունավետ աշխատող կառույցը՝ ՄԻՊ-ը, վերջին շրջանում թրքասեր իմքայլականների ուղիղ նշանառության տակ է հայտնվել Փաշինյանի հրահանգով։ Արման Թաթոյանը, որ պատերազմի ու դրան հաջորդած օրերին այս չկառավարության գործառույթներն անգամ իր վրա էր վերցրել ու ակտիվ աշխատում էր նաեւ դրսի կառույցների հետ, անցանկալի անձ է դարձել իշխանական շրջանակների համար, քանի որ ընդդիմությանը չի քարկոծում, իր լիազորությունների շրջանակից դուրս չի գալիս եւ իշխանության «պոչը չի բռնում»։ Ասում են նաեւ՝ սորոսական հատուկ ուղղորդված այս հարձակման շահառուները մի քանիսն են, սորոսական հայտնի հիմնադրամին ու նրա հովանավորներին Թաթոյանի խիստ պրոֆեսիոնալ ու հայաստանակենտրոն աշխատանքը նյարդայնացնում է։ Սորոսական «գվարդիան» խիստ տագնապած է, որ Հայաստանում կա հայ մարդու շահերը պաշտպանող կառույց, ոչ թե արեւմտյան դրամաշնորհներով ուղղորդված քաղաքականություն վարող իրավապաշտպանների ինստիտուտ»,-գրում է թերթը: Նախորդ հոդվածըԳյուղապետի եղբոր տունը անցել է թշնամուն. «Հրապարակ» Հաջորդ հոդվածըՑնցումների տարի. ինչ փորձություններ կրեցին Հայաստանն ու Արցախը. «Ժողովուրդ» ՏԵՍԱՆՅՈՒԹ. Նիկոլ Փաշինյանը չեկավ սուրբծննդյան պատարագի. քաղաքացիները փակել էին եկեղեցու մուտքը Իոաննիսյանների Արցախյան արկածների, լուսանկարների եւ քրեական գործի մասին.Նաիրի Հոխիկյան


text: Տիեզերական հետազոտությունների եվրոպական գործակալության Expo Mars անվանումը կրող տիեզերանավը, որի թռիչքն իրականացվեց Բայկոնուրից ռուսական «Պրոտոն» անվանումը կրող հրթիռի միջոցով, փորձելու է պարզել Մարսի վրա մեթան գազի առաջացման աղբյուրը։ Այսինքն, պիտի պարզեն՝ կարմիր մոլորակի մթնոլորտում մեթան գազն առաջացել է երկրաբանական գործընթացների՞, թե՞ մանրէների առկայության արդյունքում։ Կարմիր մոլորակը հատկապես Ռուսաստանի համար լի է եղել անհաջողություններով։ Դեպի Արեգակից հեռավորությամբ չորրորդ մոլորակը Ռուսաստանի կողմից ուղարկված 19 առաքելությունների մեծ մասն ավարտվել է անհաջողությամբ՝ մի մասին չի հաջողվել թռչել, մի մասին չի հաջողվել դուրս գալ Երկրի ուղեծրից, մի մասն էլ՝ այրվել է Մարսի մթնոլորտում կամ շրջանցել այս մոլորակը։ Ու եթե այս դեպքում Expo Mars-ին հաջողվի դուրս գալ Երկրի ուղեծրից, 7 ամիս անց այն կհասնի Մարս։ Ժամանումից երեք օր անց՝ հոկտեմբերի 19-ին արբանյակը մոլորակի վրա կիջեցնի «Շիապարելլի» անվանումով մի խցիկ։ Այս ընթացքում, երբ Expo Mars-ը 400 կիլոմետր բարձրությունից կկատարի պտույտներ Մարսի ուղեծրում, ինքնագնաց սարքը կուսումնասիրի ընդերքը։ Գլխավոր առարկան մեթան գազն է. արդյո՞ք այն առաջացել է մոլորակի ընդերքում հայտնաբերված ջրի ու ժայռաբեկորներում առկա հանքանյութերի շփումից, թե՞ ունի կենսաբանական ծագում։ Եվ եթե ամեն ինչ լավ ընթանա, ապա 2018-ից մինչեւ 2020 թվականն ընկած ժամանակահատվածում Մարս կուղարկվի մի ինքնագնաց սարք, որը կսկսի մոլորակի մակերեւույթի հորատումներ։ Երկրագնդի մթնոլորտում մեթան գազի առաջացման հիմնական աղբյուրը մանրէներն են, օրինակ՝ որոճող կենդանիների ստամոքսից։ Մարսի վրա կովեր չկան, սակայն գուցե կան պարզագույն օրգանիզմներ մեր հարեւան մոլորակում։ Ու եթե պարզվի, որ կան, կնշանակի, որ մենք տիեզերքում միայնակ չենք, որ կյանք տիեզերքում կարող է առաջանալ ամենուր, ուր կան դրա համար պայմաններ։ Ի դեպ, ինքնագնաց սարքը, որը Մարս կուղարկվի ոչ ուշ քան 2020 թվականը, վայրէջքի վայր կընտրի երեք տեղանքներ, որոնցից մեկը հին արամեացիների պատվին կրում է «Արամի բարձունք» անվանումը։


Նման բնական միջոցներից է խնձորի քացախը, որը ոչ միայն արդյունավետ է այլեւ հասանելի: Քացախն ախտահարված հատվածի շուրջ թթու միջավայր է ստեղծում, ինչի հետեւանքով սնկերը զրկվում են սննդից եւ ոչնչանում:


Լրատվություն Մամլո հաղորդագրություններ Ծննդյան 70-ամյակի առթիվ Նախագահ Սերժ Սարգսյանը շնորհավորական ուղերձ է հղել Պերճ Զեյթունցյանին 18.07.2008 Ուղերձում ասված է. «Մեծարգո պարոն Զեյթունցյան, Սրտանց շնորհավորում եմ Ձեզ ծննդյան 70-ամյակի կապակցությամբ։ Լինելով հայ նորագույն արձակի եւ թատերգության կարկառուն ներկայացուցիչներից մեկը՝ Դուք նորարարական շունչ հաղորդեցիք արդի հայ գրականությանը, յուրովի տեսաք ու գնահատեցիք իրականությունը, թարմացրիք հայ արձակի լեզուն` Ձեր ստեղծագործությունների առանցքում պահելով ազգային կեցության եւ պատմության, համամարդկային արժեքների քննության բարդ խնդիրները: Դուք 70-ամյա հոբելյանը դիմավորում եք ծանրակշիռ վաստակով, ոչ միայն որպես արձակագիր, դրամատուրգ ու հրապարակախոս, այլեւ քաղաքացիական հստակ դիրքորոշում ունեցող գրական հեղինակություն: Շնորհավորանքի հետ, ընդունեք խնդրեմ, իմ ջերմագին բարեմաղթանքները. քաջառողջություն եւ նոր ստեղծագործական նվաճումներ՝ ի փառս հայ գրականության»։ a87


text: Թավրիզի բնակիչները, մոխիր ու ավազ նետելով բռնակալի վրա, ցանկացել են ասել, թե նա երկիրն անապատի է վերածել | Մամուլի խոսնակ - Անկախ հրապարակումների հարթակ •Հոդվածներ (1964) 19:24, հինգշաբթի, 21 մայիսի, 2020 թ. Մելիք-Աշրաֆի դաժան լուծը թոթափելու համար Թավրիզի բնակիչները պատվիրակություն են ուղարկում Ոսկե Հորդայի տիրակալ Ջանիբեկ խանի մոտ: Նկարագրելով իրենց անելանելի կացությունը՝ նրանք աղերսում են արշավանք կազմակերպել Աշրաֆի դեմ եւ իրենց ազատել տառապանքներից: 1357 թվականի սկզբներին, օգտվելով պատեհ առիթից, Ջանիբեկը ներխուժում է Ատրպատական: Մելիք-Աշրաֆի զորքերը լքում են դաժան բռնակալին: Նա ստիպված է լինում, ընդամենը երկու հավատարիմ ծառայի ուղեկցությամբ, փախչել Մարանդ, ապա՝ Խոյ: Բայց Խոյում նրան բռնում են եւ հանձնում Ջանիբեկին: Երբ Աշրաֆին տանում են Թավրիզի փողոցներով, տների տանիքներին բարձրացած բնակչությունը մոխիր եւ ավազ է նետում նրա վրա՝ այդ կերպ ցանկանալով ասել, թե նրա կառավարման տարիներին երկիրն անապատի է վերածվել: Հետո, բնականաբար, այս արյունռուշտ բռնակալին մահապատժի են ենթարկում, եւ նրանով ավարտվում է Չոբանյան դինաստիան:


Մարտ 29, 2003 «Գոլոս Արմենիի» Թոշակառու Արկադի Մարությանը գրում է. - «Նախագահական ընտրարշավի հենց սկզբից ռադիոկայանի թղթակիցները այնքան անամոթաբար էին սեւացնում գործող նախագահին, որ պարզապես զազրելի էր լսել»: «Գոլոս Արմենիի»-ին այսօր նաեւ հրապարակ է հանել արդեն ռադիոկայանի հայկական խմբագրության նախկին երկարամյա տնօրեն Էդվարդ Հովհաննիսյանին: Վերջինս, մասնավորապես, ինքնախոստովանական ցուցմունքներ է տալիս, որ «Ազատություն»-ում ծառայել է այն ժամանակ, երբ ռադիոկայանը ենթարկվել է ԱՄՆ-ի Կենտրոնական հետախուզական վարչությանը, ինքնուրույն ոչինչ չի արել, այլ գլուխը կախ միայն այն, ինչ հրահանգել են: Այսպես, անցյալում, ըստ Էդվարդ Հովհաննիսյանի, «Ազատություն» ռադիոկայանի գոյությունը արդարացված էր, իսկ հիմա՝ չէ, քանզի իրավիճակը արմատապես փոխված է: «Ազատություն»-ը չի կարող հաղորդել այն, ինչ ունկնդիրները չեն կարող իմանալ ինտերնետից, իրենց հեռուստատեսությունից, թերթերից եւ այլ աղբյուրներից», - տրամաբանում է Հովհաննիսյանը: «Երբ վետերանները կոլեկտիվ նամակներ են ուղղում լրատվամիջոցներին եւ ցասումով խարազանում «Ազատություն» ռադիոկայանի թշնամական գործունեությունը՝ այն համարելով ընդդիմության խոսափող եւ հայտարարելով, թե նման բան թույլ տալ չի կարելի, դա նորմալ է», - անդրադառնում է այսօր «Առավոտ»-ի խմբագրականը: - «Վետերանները դաստիարակվել են այն դարաշրջանի ոգով, երբ խորհրդային իշխանությունը խլացնում էր «թշնամական» ձայները, որպեսզի, Աստված մի արասցե, ոչ ոք չտրվեր արեւմտյան իմպերիալիստական քարոզչությանն ու չհիասթափվեր հարազատ կոմունիստական կուսակցության վարած իմաստուն քաղաքականությունից։ Բայց եթե համարյա բառացիորեն եւ հրապարակայնորեն նույնն է կրկնում նախագահին կից կառույցի ղեկավարը (որն, ի դեպ, կոչված է զբաղվել մարդու իրավունքների պաշտպանությամբ), սա արդեն, համաձայնեք, հատկանշական է։ Սա վկայում է, որ չնայած ժողովրդավարության տասնամյա պատմությանը՝ մեզ համարյա ոչինչ չի բաժանում այն օրերից, երբ «Ազատություն» կամ «Ամերիկայի ձայն» հաղորդումներ լսելը համարվում էր հարազատ պետության դեմ գործած ծանր ոճիր... Հիմա էլ «Ազատությունը» կատարում է իմպերիալիստների պատվերը՝ ապակայունացնել մեր հասարակությանն եւ թույլ չտալ մեզ համախմբվել մեր հարազատ իշխանությունների եւ անձամբ ընկեր Քոչարյանի շուրջ», - համադրում է «Առավոտը։ - «Չէ՞ որ «Ազատությունը» հայաստանյան եթերում միակն է, որի միջոցով մեր քաղաքացիները կարող են իմանալ բազմաթիվ օրինախախտումների, ընդդիմության հանրահավաքներին մասնակցած տասնյակ մարդկանց ձերբակալությունների մասին: Իսկ սա բանի նման չէ, քանի որ ՀՀ քաղաքացիները պարտավոր են հրճվել մեր իշխանավորների ամեն մի քայլից։ Խորհրդային կառավարիչները գիտեին՝ ինչ էին անում, երբ խլացնում էին «թշնամական ձայները»։ Մարդկանց ճշմարտությունն իմանալ պետք չէ. այդպես ավելի ապահով է»։ Վերջերս տարածված մի լուրի առնչությամբ, թե Միացյալ Նահանգներում ձերբակալվել է մաքսանենգ ապրանք անցկացնելու փորձի համար, արվեստաբան Հենրիկ Իգիթյանը «Հայոց Աշխարհ» թերթում ասում է. - «Զրպարտիչների ոտնձգություններից այս երկրում բոլորս անպաշտպան ենք... Մենք կարծես ապրում ենք անհասկանալի տարածության մեջ։ Անկեղծ՝ քիչ է մնում վեր կենամ, թողնեմ-գնամ Հայաստանից։ Մի բան, որ մտքովս չէր անցնում այն ամենադժվար տարիներին, որ ցուրտ էր, մութ էր ու հաց էլ չունեինք»: «Լոս Անջելեսում ինձ զարմացրեց այն հանգամանքը, որ եթե Ռոբերտ Քոչարյանի կողմնակիցները որեւէ բան չէին կազմակերպել, ապա հակառակ կողմը շատ կազմակերպված էր», - կիսվում է Հենրիկ Իգիթյանը։ - «Այդքան ագրեսիվություն չէի զգացել անգամ Հայաստանում, որքան այս օրերին նկատեցի այնտեղ... Ի՞նչ կարիք կար այդքան աղմուկ բարձրացնել այն դեպքում, երբ այնտեղ ընդամենը 3 հազար ընտրող կա։ Այնտեղ ախր հեչ կիսելու բան չունեն։ Եթե այստեղ ինչ-որ պաշտոն է, աթոռ է, գործարան է, չգիտեմ ի՞նչ է, այնտեղ նման բան չկա։ Այսինքն, այնտե՞ղ ինչու են այդպես թշնամացել», - տարակուսում է Իգիթյանը: «Հայկական ժամանակ»-ի մեկնաբանի հայացքով, Ռոբերտ Քոչարյանը՝ որպես նորընտիր նախագահ, արդեն ի վիճակի չէ քայլեր անել, որոնք որոշակի թարմություն կհաղորդեն ներքաղաքական կյանքին. - «Այսօր ներքաղաքական իրադարձությունների զարգացման շարժիչ ուժը Հանրապետական կուսակցություն - Դաշնակցություն երկու իշխանական կուսակցությունների հակասությունն է... Նրանք համատեղ իշխանության տարիներին առաջին անգամ կանգնած են դեմ դիմաց՝ բաց ճակատով, առանց բուֆերների, եւ երկուսն էլ տրամադրված են վճռական ճակատամարտի»: Ըստ մեկնաբանի՝ «քաղաքական այս զարգացումն ուղղակի կարող է հանգեցնել մանր-մունր իշխանական կուսակցությունների անխուսափելի ոչնչացման: Անգամ «Օրինաց երկիր»-ը, որը մինչ Սերժ Սարգսյանի ՀՀԿ մտնելը համարվում էր խոշոր կուսակցություն, հիմա ներկայանում է որպես անորոշ ապագայով քաղաքական ուժ»: Ընդհանուր առմամբ, «Հայկական ժամանակ»-ի ընդգծմամբ, «ներքաղաքական վիճակը Հայաստանում հատել է կանխատեսելիության սահմանը, եւ հետագա իրադարձությունների շուրջ դժվար է կանխատեսումներ անել»: «Ո՞ւմ օգտին կքվեարկեք, եթե Ազգային ժողովի ընտրությունները անցկացվեն առաջիկա կիրակի օրը». «Առավոտ»-ում ներկայացված հերթական հարցումը վկայում է, որ նկատելիորեն ավելացել է ընտրություններին չմասնակցել տրամադրվողների ու պատասխանել դժվարացողների թիվը: Անցյալ շաբաթվա համեմատ տոկոսային աճ հիմնական հավակնորդներից ունեն միայն Ստեփան Դեմիրճյանի գլխավորած «Արդարություն» դաշինքը եւ Դաշնակցությունը: Մյուսները, այդ թվում Հանրապետական կուսակցությունը, ըստ այս հարցման, ձայներ կորցնելու ճանապարհին են:


text: Արգենտինայի դաշնային հետախուզական գործակալության ղեկավար Գուստավո Արիբասը կարող էր մոտ 600 հազար դոլար ստանալ բրազիլական Odebrecht շինարարական հսկայի հետ կապված կոռուպցիան գործի ֆիգուրանտներից մեկից, հայտնում է La Nacion–ը։ Խոսքը 2013-ի իրադարձությունների մասին է, երբ Արիբասը, որն այն ժամանակ զբաղվում էր Բրազիլիայում ֆուտբոլիստների տրանսֆերներով։ Նա Շվեյցարիայում իր հաշվին 594 հազար դոլար է ստացել Լեոնարդու Մայրելլեսից, որը կապ ունի Odebrecht շինարարական հսկայի հետ։ Վճարումները կատարվել են սեպտեմբերի 25-27–ից, այսինքն՝ որոշ ընկերությունների հետ բրազիլական շինարարական հսկայի գործունեության վերականգնումից անմիջապես հետո։ Արիբասն ընդունում է միայն 70 հազար դոլարի չափով փոխանցումը։ Նրա փաստաբանի խոսքով՝ այդ գումարը փոխանցվել է Սան Պաուլուում անշարժ գույք գնելու համար։


text: «10 դպրոցական ծրագրեր» մրցույթի երկրորդ փուլն է մեկնարկել Հայաստանում 12:01 05 Սեպտեմբերի 2008 ՌՈՒՍԱԼ ընկերությունը, ՄԱԿ Զարգացման ծրագրի (ՄԱԶԾ) աջակցությամբ, Հայաստանում հայտարարում է դպրոցականների համար նախատեսված «10 դպրոցական ծրագրեր» մրցույթի երկրորդ փուլի մեկնարկի մասին։ Երկրորդ փուլի շրջանակներում աջակցություն կցուցաբերվի 7-11-րդ դասարանցիների սոցիալական ուղղվածություն ունեցող նոր նախաձեռնություններին, հինգշաբթի «Նովոստի-Արմենիա» գործակալությանը տեղեկացրեցին ՄԱԶԾ-ից, որը մրցույթի համակարգողն է։ Մրցույթի ընդհանուր դրամաշնորհային ֆոնդը 2008 թ.-ին կկազմի շուրջ 100 հազ. դոլար (30 մլն դրամ)։ Հաղթողները կարժանանան ՌՈՒՍԱԼ ընկերության դիպլոմներին եւ դրամաշնորհներին` յուրաքանչյուրը 1 մլն. դրամի չափով, դրամաշնորհ ստացած նախագծերը կիրականացվեն 2009թ.-ին: Այս կապակցությամբ ՌՈՒՍԱԼ-ԱՐՄԵՆԱԼ գործարանի տնօրենների խորհրդի նախագահ Գեորգի Ավետիքյանը ցանկություն է հայտնել, որպեսզի մանկական նախագծերը հանրօգուտ գործունեության մեջ ներգրավվեն այլ դպրոցների պատանիներին եւ տեղի բնակչությանը։ «Դպրոցականների նախագծերի մրցույթի իրագործման հաջողությունը 2008-2009 թթ. ուստարում հիմք դարձավ «10 դպրոցական ծրագրեր» երկրորդ մրցույթի հայտարարման համար», - ընդգծել է նա։ ՄԱԶԾ հայաստանյան գրասենյակի ծրագրերի ղեկավար Նարինե Սահակյանն իր հերթին նշել է, որ իրականացվող նախագիծը սոցիալական պատասխանատվության եւ կայուն զարգացման գաղափարների համադրման իդեալական օրինակ է, քանի որ տվյալ ծրագրի ռեսուրսները մեր երեխաների` մեր երկրի ապագայի համար արված ներդրումներ են: Միաժամանակ նա ասել է, որ տվյալ ծրագիրը ՄԱԿ-ի եւ պետական հաստատությունների հետ մասնավոր հատվածի արդյունավետ համագործակցության օրինակ է: «10 դպրոցական ծրագրեր» մրցույթն անցկացվում է 2007 թ.-ին Հայաստանում ՌՈՒՍԱԼ-ի եւ ՄԱԶԾ-ի միջեւ կնքված համագործակցության մասին համաձայնագրի շրջանակներում։ Փետրվարին այս նախաձեռնության շնորհիվ անցկացվել է շախմատի օլիմպիադա, կազմակերպվել է օգնություն «Օթեւան» ծերանոցին, դպրոցներից մեկում ստեղծվել է բուսաբանական այգի, կանաչապատվել է դպրոցի հարակից տարածքը, վերստեղծվել է դպրոցական թատերական ստուդիա։ Նմանատիպ մրցույթներ են իրականացվում Ռուսաստանում եւ Ուկրաինայում 2004 թ.-ից։ Այս ժամանակաշրջանում քննարկման է ներկայացվել ավելի քան 2500 նախագիծ, որոնցից 633-ը ստացել են դրամաշնորհային աջակցություն։-0-


Կառավարության նիստում ՀՀ վարչապետ Կարեն Կարապետյանն անդրադարձավ 2012 թվականից մինչ 2016 թ.-ը գյուղացիներին տրամադրված պարարտանյութերի եւ սերմերի դիմաց կուտակված պարտքերին: «Ցանկանում եմ անդրադառնալ գյուղատնտեսական ոլորտում պետական աջակցության զանազան ծրագրերով գյուղացիներին 2012 թվականից տրամադրված պարարտանյութերի եւ սերմերի դիմաց կուտակված պարտքերի հավաքագրման խնդրին։ Մայիս ամսին կառավարության կողմից տրվել է համապատասխան հանձնարարական»,- ասաց ՀՀ վարչապետը:


text: «Իսաիաս» փոթորիկը վերածվել է արեւադարձային մրրիկի | 1in.am «Իսաիաս» փոթորիկը, որն առաջացել է Ատլանտյան օվկիանոսում եւ մոլեգնել Հյուսիսային Կարոլինայի նահանգի ափին, օգոստոսի 4-ին թուլացել է՝ վերածվելով արեւադարձային մրրիկի: Այդ մասին են վկայում ԱՄՆ-ի Փոթորիկների դիտարկման ազգային կենտրոնի հրապարակած տվյալները, կենտրոն, որի կենտրոնակայանը գտնվում ՝ Մայամիում (Ֆլորիդայի նահանգ): Ըստ կենտրոնի տեղեկատվության՝ քամու արագությունը մթնոլորտային երեւույթի սահմաններում հասնում ՝ վայրկյանում 30,5 մետրի: Այն գտնվում ՝ Գրինվիլ քաղաքից (Հյուսիսային Կարոլինայի նահանգ) 55 կիլոմետր դեպի հարավ – արեւմուտք: Մրրիկը շարժվում է հյուսիսարեւելյան ուղղությամբ վայրկյանում 10,8 մետր արագությամբ: «Իսաիաս» փոթորիկը Հյուսիսային Կարոլինայում մոլեգնել է օգոստոսի 3-ի երեկոյան: Դրա մոտենալու պատճառով փոթորկի նախազգուշացումներ են հայտարարվել Հարավային եւ Հյուսիսային Կարոլինայի նահանգներում, ինչպես նաեւ Նյու Յորքում: Փոթորիկների սեզոնն Ատլանտիկայում սովորաբար շարունակվում է կես տարի՝ հունիսի սկզբից մինչեւ նոյեմբերի վերջը: Մթնոլորտային երեւույթը դասակարգվում է որպես արեւադարձային մրրիկ եւ ստանում է անուն, եթե քամու արագությունը դրա սահմաններում հասնում է վայրկյանում շուրջ 17,5 մետրի: Քամու՝ վայրկյանում 33 մետր եւ ավելի արագության դեպքում մրրիկը դառնում է փոթորիկ՝ հաղորդել է ՏԱՍՍ-ը:


text: Մի փոքր գրագիտությունը չէր խանգարի - Հրապարակ Մի փոքր գրագիտությունը չէր խանգարի Վահրամ Աթանեսյան 14 Օգոստոս 2020 | 17:15 0 Տեղեկատվություն է հրապարակվել, որ նախօրեին Երեւանում հանդիպել են «Հայրենիք» եւ արցախյան «Արդարություն» կուսակցությունները, որին մասնակցում էին «Հայրենիք» կուսակցության խորհրդի նախագահ Արթուր Վանեցյանը, ԱՀ ԱԺ-ում Արցախի Արդարություն կուսակցության խմբակցության նախագահ Դավիթ Գալստյանը։ Պայմանավորվածություն է ձեռք բերվել շարունակելու քննարկումները, ըստ հարկի հանդես գալու համատեղ հայտարարություններով: Քաղաքական գործընթացի իմաստով, ինչպես ասում են՝ արտառոց ոչինչ տեղի չի ունեցել. «Հայրենիքն» ընդդիմադիր է Հայաստանում, իսկ «Արդարությունն»՝ Արցախում: Այդուհանդերձ, պաշտոնական հաղորդագրության մեջ աչքի է զարնում մի շեշտադրում. «Հանդիպման հիմնական նպատակներից մեկը կրթական նոր չափորոշիչներ են, անտեսելով մասնագիտական քննարկումը եւ արժանացել են ոչ միայն մասնագետների, այլ նաեւ հանրության խիստ քննադատությանը: Փաստորեն անտեսվել է կրթության ռազմավարության պետական ծրագիրը եւ վտանգված է ազգային ինքնությունն ու հայ առաքելական եկեղեցու նշանակությունը, որի վառ օրինակն արցախցին իր կյանքում զգաց նաեւ ազատամարտի տարիներին»: Կրթության եւ ազգային ինքնության մասին խոսելիս, կարծում ենք, առաջին հերթին պետք է հարգել գրական հայերենի չափանիշները: Մինչդեռ տեքստի հեղինակներն այնպես են ամեն ինչ իրար խառնել, որ չի հասկացվում՝ ազատամարտի տարիներին արցախցին ազգային ինքնության եւ եկեղեցու նշանակությու՞նն է իր կյանքում զգացել, թե՞ դրանց վտանգվածությունը: Հայտարարությունը կազմողները նաեւ պարտավոր էին իմանալ, որ ազգային եկեղեցու անվանումը գրվում է մեծատառով՝ Հայ առաքելական սուրբ եկեղեցի: Այնպես որ, մի փոքր գրագիտությունը չէր խանգարի, որպեսզի «քույր» կուսակցությունների համաձայնեցված տեսակետը հանրությանն ավելի հասկանալի լիներ: Գուցե դրանից նրանք կշահեին:


Նոր Սահմանադրություն՝ հանուն պետականության ամրապնդման, ժողովրդավարության եւ միասնականության | Հայ Յեղափոխական Դաշնակցութիւն 2016թ. նոյեմբերի 8-ին հրապարակված Արցախի Հանրապետության Սահմանադրության նախագիծը համահունչ է օգոստոսի 16-ին հրապարակված Լեռնային Ղարաբաղի Հանրապետության սահմանադրական բարեփոխումների հայեցակարգին։ Հայեցակարգի մասին Հայ Յեղափոխական Դաշնակցության Արցախի կառույցը օգոստոսի 29-ին հրապարակեց իր տեսակետը, որի մեջ մասնավորապես նշվել է. «Հայեցակարգում ներկայացված առաջարկները ստեղծում են գերկենտրոնացված նախագահական – գործադիր իշխանություն, որի համար խորհրդարան – օրենսդիրն ունի միայն ձեւական բնույթ եւ լիազորություն»։ ՀՅԴ Արցախի կառույցը շեշտում էր, թե «Կառավարման համակարգի նոր փոփոխությունները պետք է գործեն ի նպաստ իրավական, ժողովրդավարական, ինքնիշխան պետության նոր փուլի կայացման եւ ընկալելի եւ ընդունելի լինեն ԼՂՀ միջազգային ճանաչման գործին աջակցող գործընթացների եւ միջազգային կառույցների համար»: ՀՅԴ Արցախի կառույցը համոզված է, որ «Իրականում, պետության կառավարման համակարգի մասին հայեցակարգի բարձրացրած մտահոգությունների լուծման ամենաարդյունավետ տարբերակը համամասնական ընտրակարգով խորհրդարանական համակարգն է»։ Իսկ հրապարակված Սահմանադրության նախագիծը ստեղծում է գերկենտրոնացված նախագահական – գործադիր իշխանություն, պետական կառավարման միջազգային փորձում նախադեպը չունեցող համակարգ։ Այդուհանդերձ, ՀՅԴ Արցախի կառույցը, նպատակ ունենալով երկիրը օժտել կառավարման այնպիսի համակարգով, որ համապատասխան կլինի պետության առջեւ ծառացած մարտահրավերներին, պատրաստ է ակտիվ մասնակցել Սահմանադրական բարեփոխումների քննարկման բոլոր հանգրվաններին։ ՀՅԴ Արցախի կառույցն արդեն արձագանքել է Սահմանադրական բարեփոխումների մասնագիտական հանձնաժողովի՝ ներկայացված Սահմանադրության նախագիծը քննարկելու առաջարկին եւ հանձնաժողովին է ներկայացրել իր գրավոր տեսակետները: ՀՅԴաշնակցության կողմից ներկայացված առաջարկների հիմնական բաժինը վերաբերում է երկրի կառավարման համակարգում Ազգային Ժողովի դերակատարության եւ ժողովրդավարական ինստիտուտների դերի բարձրացմանը: Սահմանադրության նախագծի «Արցախի Հանրապետության իրավազորության սահմանները» բաժնում, ըստ Դաշնակցության՝ պետք է հստակ ամրագրվի ԼՂՀ տարածքը: ՀՅԴ համար անընդունելի է նախագահի եւ ԱԺ միաժամանակյա ընտրությունները (հոդված 90 եւ 109), ինչը մեր կարծիքով չի համապատասխանում անգամ դասական նախագահական կառավարման համակարգում ընդունված ձեւաչափերին: ՀՅԴ Արցախի Կենտրոնական Կոմիտեն հուսով է, որ Սահմանադրական բարեփոխումների քննարկումները կարդյունավորվեն եւ Արցախում գործող քաղաքական ուժերը կկարողանան առաջնորդվել այնպիսի միասնական մոտեցումներով, որոնք ավելի կամրապնդեն երկրի զարգացման ուղին ու անվտանգությունը: 28 նոյեմբեր, 2016թ. ← Այն, ինչ ունենք «Կուսակցությունների մասին» օրենքով, չափից դուրս անբավարար է Ֆրանսայի Աջի թեկնածուները ընդունած են CCAF-ի պատուիրակութիւններ →


Երեւանում եւ 8 մարզում սպասվում են էլեկտրաէներգիայի անջատումներ | Imedia.am Home Հասարակություն Երեւանում եւ 8 մարզում սպասվում են էլեկտրաէներգիայի անջատումներ Երեւանում եւ 8 մարզում սպասվում են էլեկտրաէներգիայի անջատումներ


Սմարթ 1500 (Հետվճարային) Փնտրում ես կանխավճարային փաթեթ Տեղեկատվություն փաթեթում տրամադրվող ներառումների մնացորդի մասին ՝ 067406 «Սմարթ 1500» դեպքում հնարավոր է կուտակել առավելագույնը 100 SMS եւ 3000 ՄԲ:


text: Ապրիլի 12, տարվա 102-րդ (նահանջ տարիներին՝ 103-րդ ) օրն է։ Տարվա ավարտին մնում է 263 օր։ ՏՈՆԵՐ ԵՎ ՀԻՇԱՐԺԱՆ ՕՐԵՐ • Լիբերիա-Ազգային ազատագրման օրը(1980) • Ղազախստան-Գիտության աշխատողների օրը • Ռուսաստան,Բելառուս-տիեզերագնացի օրը Դեպքեր 1606՝ անգլիական եւ շոտլանդական նավերը Union Jack-ն ընդունում են որպես միասնական դրոշ 1945 - Ֆրանկլին Ռուզվելտը մահանում է իր աշխատասենյակում 1961 - Յուրի Գագարինը կատարում է աշխարհում մարդու առաջին թռիչքը տիեզերք Ծնունդներ 1866 - Վրթանես Փափազյան, գրող եւ հրապարակախոս 1913 - Նար Հովհաննիսյան, հայ երգիչ 1920 - Կորյուն Խոդոյան, հայ ինժեներ-քիմիկոս 1933 - Մոնսերատ Կաբալյե, իսպանացի երգչուհի, 20-րդ դարի նշանավոր սոպրանո երգչուհիներից մեկը 1944 - Վլադիմիր Խաչատրյան, հայ օդաչու-հրամանատար 1946 - Ռուդիկ Պետրոսյան, հայ օդաչու-հրամանատար 1949 - Բագրատ Ալեքյան, գրող, լրագրող 1955 - Արամ Սիմոնյան, պատմագետ, հրապարակախոս 1956 - Էնդի Գարսիա ամերիկացի դերասան 1961 - Լիզա Ջերարդ ավստրալիացի երաժիշտ, երգչուհի եւ կինոերգահան 1964 - Կարեն Մարգարյան, հայ օդաչու 1975 - Արմեն Դանիելյան, հայ իրավաբան 1977 - Արսեն Սաֆարյան, հայ մարզիկ 1979 - Կլեր Դենս, ամերիկյան թատրոնի, կինոյի եւ հեռուստատեսության դերասանուհի 1979 - Ջենիֆեր Մորիսոն, ամերիկացի դերասանուհի, պրոդյուսեր 1984 - Էմմա Բեջանյան, հայ փոփ երգչուհի 1988 - Ռիկարդո Գաբրիել Ալվարես, արգենտինացի ֆուտբոլիստ, հարձակվող 1993 - Կոնստանտին Բազելյուկ, ռուս ֆուտբոլիստ Մահեր 1938 - Ֆեոդոր Շալյապին ռուս երգիչ (ծն. 2013) 1945 - Ֆրանկլին Դելանո Ռուզվելտ, ԱՄՆ-ի 32-րդ նախագահը, միակն նախագահն է ԱՄՆ-ի պատմության մեջ, ով ընտրվել է 2 անգամից ավելի (4 անգամ անընդմեջ) 1986 - Վալենտին Կատաեւ ռուս գրող, դրամատուրգ (ծն. 1897) 2002 - Կարեն Ղուլղազարյան, հայ գիտնական (ծ.1937) 2005 - Գեւորգ Արմենյան, հայ երաժիշտ, մանկավարժ Տոներ Տիեզերագնացության համաշխարհային օր։


text: Ինչ է սպասվում Ալավերդու մանկապարտեզի տնօրենին ու դաստիարակին. մանրամասներ ՀՀ քննչական կոմիտեի փոխանցմամբ՝ նախնական տվյալներով՝ փետրվարի 14-ին, ժամը 09։30-ի սահմաններում դաստիարակչուհին ներկա-բացակա է արել, որին փոքրիկը ներկա է եղել, իսկ ստուգելու գործողությունն ավարտելուց հետո նկատել է, որ նա բացակայում է։ Ըստ դաստիարակչուհու՝ այդ մասին հեռախոսազանգով տեղեկացրել է երեխայի մորը։ Փոքրիկի դին հայտնաբերել է նրա պապը՝ նրան որոնելիս, նախադպրոցական ուսումնական հաստատությանը կից հոսող Դեբեդ գետում՝ բերանքսիվայր ջրում ընկած վիճակում, ոտքերով դեպի ափամերձ մասը եւ անմիջապես տեղափոխել Ալավերդու բժշկական կետրոն: ԼՈւՐԵՐ.com-ի հետ զրույցում Ալավերդու քաղաքապետարանից տեղեկացրին, որ քաղաքապետի որոշմամբ՝ մանկապարտեզի տնօրեն Ռուզաննա Ավետյանը եւ դաստիարակը աշխատանքից կազատվեն, իսկ մանկապարտեզը որոշ ժամանակով կդադարեցնի գործունեությունը: Ի դեպ՝ երեխան երկրորդ օրն էր՝ ինչ այցելում էր մանկապարտեզ: Կատարվել է դեպքի վայրի զննություն, նշանակվել դատաբժշկական փորձաքննություն: ՀՀ քննչական կոմիտեի Լոռու մարզային քննչական վարչությունում ձեռնարկվում են անհրաժեշտ միջոցառումներ՝ 2013թ. ծնված երեխայի մահվան հանգամանքները պարզելու համար։


Ողորմիր ինձ, Տեր, եւ ձայնս լսիր « Հեղինակ՝ Հենարան 25/10/2018 12:57 Մեկ բան խնդրեցի ես իմ Տիրոջից. ա՛յս աղաչեցի՝ որ Նրա Տան մեջ բնակվեմ կյանքիս բոլո՜ր օրերում: Վայելչությո՛ւնը տեսնեմ ես Նրա եւ Տաճարի մեջ հրամաննե՛ր տամ: Նա Իր խորանո՛ւմ ինձ ծածուկ պահեց չարի օրվա մեջ, Իր տաղավարի վարագույրի՛ տակ ինձ պատսպարեց: Ժայռի՜ց էլ վերեւ հանեցիր ինձ, Տե՜ր, այժմ գլո՜ւխս էլ բարձրացրու վեր՝ թշնամիներիս խմբերի վրա, որոնք բազմացա՛ն: Եվ պիտի շրջե՛մ Տիրոջ խորանում, օրհնության ընծա՛ մատուցեմ Նրան եւ Նրա առաջ երգեմ սաղմոսնե՜ր: Եվ երբ աղոթքս կարդամ Քո առաջ, ողորմի՛ր ինձ, Տե՜ր, եւ ձայնս լսի՛ր, թե սիրտս ի՞նչ ասաց, ի՞նչ խնդրեց Քեզնից. երեսներս ահա Երեսների՛դ են խնդրում հանդիպել: Իսկ Դու դեմքդ, Տե՛ր, շուռ մի՛ տուր ինձնից, եւ Քո ծառայից հեռու մի՛ գնա՝ բարկությամբ լցված: Օգնակա՜նս եղիր, ինձ մի՜ անարգիր, մի՜ թողնիր այդպես, Փրկի՛չ իմ, Աստվա՛ծ: Հայրս եւ մայրս թողեցի՛ն մի օր, բայց Տե՛րն ընդունեց: Ճանապարհիդ մեջ դարձրու ի՛նձ էլ օրենքի գիտակ, առաջնորդի՛ր ինձ հավիտյա՜նս ուղիղ Քո շավիղներով: Թշնամիներիս դրդիչ պատճառով մի՛ մատնիր ձեռքը իմ նեղիչների: Իմ դեմ վե՛ր ելան մեղքի վկաներ եւ ստեցի՛ն ինձ՝ անօրենությամբ: Հավատո՛ւմ եմ ես, որ պիտի տեսնեմ բարի՛ն իմ Տիրոջ ա՛յն Երկրում, ուր բնակվողներն են հավե՛րժ կենդանի: Տիրո՛ջն սպասիր. թո՛ղ քաջալերվի՛ սիրտդ ու զորանա՛, Տիրո՛ջն սպասիր մե՜ծ համբերությամբ:


text: Ջորջթաուն (), Գայանայի Հանրապետության մայրաքաղաք, պետության խոշորագույն տնտեսական եւ տրանսպորտային կենտրոնը։ Բնակչությունը՝ 235,017 մարդ (2012 թվականի դրությամբ)։ Բնակչություն, լեզու, կրոնադավանություն Ջորջթաունի բնակչության թիվը արվարձանների հետ միասին կազմում է ավելի քան 250 հազար մարդ։ Մայրաքաղաքում բնակվող հիմնական էթնիկ խմբի ներկայացուցիչները հնդկացիական ցեղերի ժառանգներն են (քաղաքի բնակիչների գրեթե կեսը)։ Այստեղ բնակվում են նաեւ աֆրիկացիներ, եվրոպացիներ (մասնավորապես Պորտուգալիայի քաղաքացիները) եւ մուլատները։ Երկրի արտատական բնակիչները՝ ամերիկյան հնդկացիները գրեթե չկան, քանի որ նրանք հիմնականում բնակեցնում են Գայանայի ներքին շրջանները եւ քոչվորական կյանք են վարում։ Պետական լեզուն անգլերենն է, բնակչության որոշ շերտերում տարածված են նաեւ հինդին եւ ուրդուն։ Ջորջթաունի բնակչության կեսից ավելին քրիստոնեություն են դավանում (կաթոլիկներ եւ բողոքականներ), մնացյալները դավանում են հինդուիզմ եւ իսլամ։ Բնական պայմաններ Ջորջթաունը գտնվում է Գայանայի հյուսիսարեւելյան հատվածում, Ատլանտյան օվկիանոսի ափին, նրա մեջ Դեմերարա գետի թափվելու վայրում։ Քաղաքի սահմաններում եղանակը պայմանավորված է խոնավ մերձհասարակածային կլիմայական գոտու ազդեցությամբ։ Օդի տարեկան միջին ջերմաստիճանը տատանվում է +26 °C - +28 °C սահմաններում։ Տեղումների տարեկան միջին քանակը կազմում է մոտ 2250 մմ։ Խոնավ սեզոնը բաժանվում է երկու ժամանակաշրջանի՝ առաջինը տեւում է ապրիլի կեսերից մինչեւ օգոստոսի կեսերը, երկրորդը՝ նոյեմբերի կեսերից մինչեւ հունվարի վերջերը։ Տեղումների մեծ մասը թափվում է դեկտեմբերին։ Ատլանտյան առափնյային մոտ գտնվելու հետեւանքով քաղաքում օդի հարաբերական խոնավությունը շատ բարձր է (որպես կանոն, 75-80% ցերեկը եւ գրեթե 90%՝ վաղ առավոտյան)։ Ամբողջ տարվա ընթացքում քաղաքը ենթարկվում է հյուսիսարեւելյան պասատային քամիների ազդեցությանը։ Քաղաքը գտնվում է սավաննաների զոնայում։ Այստեղ պահպանվել է սավաննաներին բնորոշ բուսականությունը՝ ակացիաները, մանրատերեւ թփուտները, հացահատիկային խոտաբույսերը։ Քույր-քաղաքներ - Սենթ Լուիս ԱՄՆ - Պորտ օֆ Սփեյն, Տրինիդադ եւ Տոբագո - Պարամարիբո, Սուրինամ - Փենյան, Հյուսիսային Կորեա Ծանոթագրություններ Գայանայի քաղաքներ 1781 թվականին հիմնադրված բնակավայրեր


Լրատվություն Շնորհավորական Նախագահը շնորհավորական ուղերձ է հղել հայ տանկիստներին՝ Տանկային բիաթլոնի աշխարհի առաջնության արդյունքում փոխչեմպիոն դառնալու առթիվ 16.08.2014 Նախագահ Սերժ Սարգսյանն այսօր շնորհավորական ուղերձ է հղել հայ տանկիստներին՝ Տանկային բիաթլոնի աշխարհի առաջնության արդյունքում փոխչեմպիոն դառնալու կապակցությամբ: «Տանկային բիաթլոնի առաջնության հայկական անձնակազմի սիրելի տղաներ, Շնորհավորում եմ ձեզ, տանկային բիաթլոնի աշխարհի առաջնությունում հաջող մրցելույթների եւ փոխչեմպիոն դառնալու առթիվ: Մենք բոլորս հպարտանում ենք միջազգային ստուգատեսում ձեր գրանցած բարձր արդյունքներով, ինչը հայկական Զինված ուժերի մարտիկների կողմից զինտեխնիկայի տիրապետման եւ առաջադրանքները փայլուն կատարելու վկայությունն է: Ձեր ձեռքբերումը մեր բանակի բոլոր օղակներում մասնագիտական կատարելագործումն էլ ավելի խթանելու հիանալի օրինակ է: Ապրեք տղաներ»,-ասված է ՀՀ Նախագահի շնորհավորական ուղերձում:


Նախորդ` ամենամյա ստեղծագործական 10-րդ հավաքին դեռեւս ֆիզարձակուրդում էի: Սպասումով... Կարոտած... 2015 թվականի հունիսի սկզբին նորից վերսկսեցի իմ աշխատանքը կրթահամալիրում: Իհարկե, լավ է ֆիզարձակուրդում գտնվելը, երեխաների խնամքով զբաղվելը, բայց էլ ավելի լավ է երկու երեխաների հետ կրթահամալիր վերադառնալը: Ամենաշատը սպասում էի ... Читать далее →


Լրատվություն ՀՀ նախագահի ելույթները եւ ուղերձները Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին 01.09.2009 Տիկնա՛յք եւ պարոնա՛յք, Սա մեր ավանդական հանդիպումն է, որ տեղի է ունենում յուրաքանչյուր տարի դեսպանների հավաքի շրջանակներում: Այս հավաքները լավ հնարավորություն են ձեզ համար` համադրելու ձեր հավատարմագրման երկրներում եւ միջազգային կազմակերպություններում տեղի ունեցող գործընթացների վերաբերյալ տեղեկությունները եւ համատեղ պատասխաններ որոնելու արդի մարտահրավերներին ու խնդիրներին: Դուք արտաքին քաղաքականության ոլորտում քաղաքական ծրագրավորման բարձրագույն օղակն եք, եւ այս հավաքներից ակնկալվում են նաեւ գործնական առաջարկություններ ու ծրագրեր` հետագա անելիքների վերաբերյալ: Իմ խոսքն այսօր բաղկացած կլինի երկու հիմնական մասից. նախ կանդրադառնամ Հայաստանի Հանրապետության արտաքին քաղաքականության հիմնական ուղղություններին եւ արդի զարգացումներին, այնուհետեւ նախարարության եւ դեսպանությունների գործունեությանն ու առաջիկա անելիքներին: Ի սկզբանե մեկ դիտարկում եմ ուզում անել, որն առնչվում է միջազգային ասպարեզում մեր երկրի հեղինակությանը, եւ որի վրա կցանկանայի հրավիրել հատուկ ուշադրություն: Հայաստանն այսօր աշխարհին ներկայանում է որպես կայուն, կանխատեսելի եւ հուսալի գործընկեր, որի մոտեցումներն ընկալվում ու գնահատվում են: Միջազգային կարեւոր դերակատարներն ու կենտրոնները հարգանքով են վերաբերվում մեր երկրին, երկիր, որն իր կեցվածքով ապացուցել է իր վստահելիությունը` ինչպես տարածաշրջանային, այնպես էլ միջազգային երկկողմ ու բազմակողմ մակարդակներում: Արդյունքում` այն, ինչ մենք ասում էինք անկախության ձեռքբերումից ի վեր, այսօր արձագանք է գտել միջազգային ասպարեզում, եւ մեր երկրին ու տարածաշրջանին վերաբերող առանցքային հարցերի վերաբերյալ միջազգային հանրության կողմից դրսեւորվում են դիրքորոշումներ, որոնք հիմնականում համահունչ են մեր տեսակետներին: Մեր նախորդ հանդիպումից հետո տեղի են ունեցել մի շարք կարեւոր զարգացումներ: Հատուկ կցանկանայի անդրադառնալ մեր ռազմավարական դաշնակցի` բարեկամ Ռուսաստանի հետ բազմաբովանդակ եւ լայնածավալ համագործակցությանը, որի բոլոր ոլորտներում էլ ավելի խորացման եւ ամրապնդման ուղղությամբ մենք ձեռնարկել եւ ձեռնարկելու ենք հնարավոր բոլոր քայլերը: Նախագահների մակարդակով արդեն ունեցել ենք բազմաթիվ հանդիպումնր, այդ թվում` փոխադարձ պաշտոնական այցեր: Ես սկսել եմ նաեւ այցելությունների շարք Ռուսաստանի Դաշնության մարզեր, հատկապես` հայաշատ շրջաններ: Վստահ եմ, որ Ռուսաստանի Դաշնության սուբյեկտների հետ աշխատանքը մեծ ներուժ ունի ինչպես հայ-ռուսական տնտեսական կապերը խթանելու, այնպես էլ մեր հայրենակիցներին ոգեւորելու ու Հայաստանի հետ նրանց կապն ամրապնդելու առումով: Տնտեսական ճգնաժամի առաջին իսկ դրսեւորումների շրջանում մենք Ռուսաստանի Դաշնությունից ստացանք 500 մլն ԱՄՆ դոլար վարկ, որն ուղղվեց ճգնաժամի ազդեցությունները մեղմելու խնդրի լուծմանը: Հայաստանի նախագահության շրջանում լուրջ գործնական առաջընթաց արձանագրվեց Հավաքական անվտանգության պայմանագրի կազմակերպության շրջանակներում, մշակվեցին եւ ընդունվեցին կազմակերպության արդյունավետության բարձրացման իմաստով հանգրվանային որոշումներ: Առաջին հերթին իհարկե նկատի ունեմ արագ արձագանքման հավաքական ուժերի ստեղծման մասին որոշումները: Առաջիկայում կայանալու են անդրանիկ զորավարժությունները, ավելի ճիշտ` դրանց առաջին փուլն արդեն սկսվել է: Մենք համարում ենք սա Հայաստանի Հանրապետության անվտանգության մակարդակի բարձրացման կարեւոր բաղադրիչ: Գոհունակությամբ կարող եմ նշել, որ օրեցօր ընդլայնվում է մեր բարեկամական գործընկերությունը Միացյալ Նահանգների հետ, որը դինամիկան փոփոխություններ կրեց այնտեղ կայացած ընտրություններից եւ նոր վարչակազմի ձեւավորումից հետո: Այս հարաբերություններն առավել զարգացնելու առումով առկա է փոխադարձ ցանկություն եւ կամք: Մենք ուղիղ շփման մեջ ենք Սպիտակ տան եւ պետքարտուղարության հետ: Բազմաթիվ են ծրագրերը ժողովրդավարության, անվտանգության, տնտեսական կապերի ակտիվացման ոլորտում: Միացյալ Նահանգների հայկական համայնքը մեր երկրները կամրջող բնական օղակ է: Նրանց ջանքերի շնորհիվ Հայաստանն ունի բազմաթիվ բարեկամներ Միացյալ Նահանգների կոնգրեսում: Տարիներ շարունակ պահպանվում է Հայաստանին հատկացվող նյութական օգնության ծավալը: Հայ-ամերիկյան հարաբերությունների հարթության մեջ վերջին ամիսների ընթացքում առանձին գործոն է եղել նաեւ հայ-թուրքական հարաբերությունների կարգավորման մեր փորձը: Գիտեք, որ կան քննադատներ, ովքեր համարում են, որ հայ-թուրքական հարաբերությունների կարգավորման մեր նախաձեռնությունը կանխեց Միացյալ Նահանգների Նախագահի կողմից "Ցեղասպանություն" բառի գործածումն իր ապրիլքսանչորսյան ուղերձում: Ես ասել եմ եւ ուզում եմ կրկնել. վստահ եմ, որ Միացյալ Նահանգներին մեր գործողությունները ոչնչով չխանգարեցին եւ միայն ամերիկյան սկզբնաղբյուրները բավարար են կատարվածին ճիշտ գնահատական տալու համար, եւ համոզված եմ, այդ գնահատականը վաղ թե ուշ տրվելու է: Մենք շարունակելու եւ խորացնելու ենք ակտիվ համագործակցությունը Եվրոպայի հետ` ինչպես երկկողմ ձեւաչափով, այնպես էլ Եվրոպական կառույցների շրջանակներում: Եվրոպական Միության հետ ունեցել ենք երկու կարեւորագույն զարգացում: Նախեւառաջ, մեկնարկեց Արեւելյան գործընկերության ծրագիրը: Երկրորդը, Հայաստանի հրավերով Հայաստան ժամանեց եւ աշխատանքը սկսեց եվրոպական խորհրդատուների խումբը: Մենք համարում ենք, որ Եվրոպական Միության հետ մեր համագործակցության այս ձեւաչափը Հայաստանում բարեփոխումները շարունակելու լավագույն միջոցներից է: Արեւելյան գործընկերությունը տալիս է եվրոպական ներուժի օգտագործման անսահմանափակ հնարավորություն: Մեզ անհրաժեշտ են եվրոպական լավագույն փորձը, փորձագիտական աջակցությունը: Մենք պետք է հետեւողական եւ նախաձեռնող լինենք` որոնելով եւ առավելագույնս օգտագործելով բոլոր առկա հնարավորությունները ինչպես Բրյուսելում, այնպես էլ եվրոպական մայրաքաղաքներում: Մենք պետք է նաեւ Եվրոպական Միությունից եւ եվրոպական գործընկերներից պահանջենք ապահովել համաչափություն գործընկեր պետություններին ցուցաբերվող օգնության եւ աջակցության առումով: Հայաստանին տրվել է առեւտրային արտոնյալ ռեժիմից օգտվելու հնարավորություն, եւ այդ առավելությունը պետք է ստանա արժանի նյութականացում: Պետք է լինենք ավելի նախաձեռնող եվրոպական շուկաներ հայկական ապրանքների արտահանմանն աջակցելու խնդրում, հետեւողականորեն աշխատենք Ազատ առեւտրի պայմանագրի կնքմանը հասնելու ուղղությամբ: Արագ պետք է լուծենք այն ներքին խնդիրները, որոնք կմոտեցնեն մեզ մուտքի պարզեցված արտոնագրերի տրամադրման հնարավորությանը: Արդեն մի քանի տարի է չենք արձանագրում կոնկրետ արդյունքներ Երեւանում ԵՄ երկրների մուտքի արտոնագրերի միասնական կենտրոնի ստեղծման գործում: Մենք այդ հարցում որեւէ մերժում չենք լսել եվրոպական կառույցներից, բայց նաեւ չեն կատարում քայլեր, որոնք կմոտեցնեն մեզ այդ խնդրի լուծմանը: Հայաստանն ու Եվրոպան կապող հիմնական օղակը արժեքային համակարգերի ընդհանրությունն է: Այդ ընդհանրությունը նոր արդյունքների շարժիչ դարձնելու համար անհրաժեշտ է մեր հասարակությունների եւ անհատների շփման ակտիվացում: Զարգանում են մեր հարաբերությունները ՆԱՏՕ-ի հետ, գոհացուցիչ են Հայաստանի Անհատական գործընկերության գործողությունների ծրագրի իրականացման արդյունքները, նաեւ` միջազգային խաղաղապահ գործողություններին Հայաստանի մասնակցության արդյունքներն ու մակարդակը: Մենք շարունակելու ենք փոխշահավետ համագործակցությունը մեր անմիջական հարեւաններ Իրանի եւ Վրաստանի հետ, որոնց հետ բարիդրացիական հարաբերությունների հետագա զարգացումն առանցքային նշանակություն ունի Հայաստանի արտաքին քաղաքականության համար: Իրանի Իսլամական Հանրապետության հետ մենք շահագործման հանձնեցինք Իրան-Հայաստան գազատարը, իսկ Թեհրան իմ պաշտոնական այցելության ընթացքում եկանք փոխըմբռնման մի շարք նոր ենթակառուցվածքային ծրագրերի իրականացման շուրջ: Ասիական զարգացման բանկի մեր գործընկերների հետ մենք սկսել ենք հյուսիս-հարավ ճանապարհի շինարարության ծրագիրը, որն, անշուշտ, մեծ խթան կհանդիսանա ոչ միայն Հայաստան-Իրան, այլեւ` տարածաշրջանային մի շարք նոր նախաձեռնությունների համար: Վրաստանի հետ եւս շարունակել ենք մեր քաղաքական երկխոսությունը բարձրագույն մակարդակում: Փոխանակել ենք պաշտոնական այցեր` Նախագահների մակարդակով: Հենց այս պահին ակտիվ աշխատանքներ են ընթանում Գյումրի - Ախալցխա- Բավրա - Բաթում ավտոճանապարհի վրա, որի ավարտը թույլ կտա շեշտակիորեն հեշտացնել բեռնա եւ ուղեւորափոխադրումը Հայաստանից դեպի Սեւ ծով եւ հակառակը: Մենք պետք է լուրջ ջանքեր գործադրենք վիրահայությանը հնարավոր աջակցություն ցույց տալու համար: Ջավախքի նկատմամբ մեր վարած քաղաքականության տրամաբանությունը, բովանդակային առումով, պետք է բխի "ինտեգրում առանց ձուլման" սկզբունքից: Ինտեգրումը, այս դեպքում, պետք է ենթադրի վիրահայերի` Վրաստանի արժանապատիվ, կարող, հարգված քաղաքացիների համբավի ամրապնդումը: Կարծում եմ, որ հայերենը Վրաստանում մարզային լեզու ճանաչելու, Հայկական առաքելական սուրբ եկեղեցու գրանցումն ապահովելու, Վրաստանի հայկական հուշարձանների պահպանմանն ուղղված քայլերը Վրաստանում միայն նպաստելու են հայ-վրացական բարեկամության ամրապնդմանը, փոխվստահության մթնոլորտի խորացմանը: Այս բոլոր հարցերում մենք պետք է լինենք նրբանկատ, բայց հետեւողական եւ սկզբունքային: Հայաստանի արտաքին քաղաքականության համար խիստ կարեւոր է մնում արաբական աշխարհի երկրների հետ հարաբերությունների ակտիվացումը: Անկախության առաջին շրջանում այդ հարաբերությունների բուռն զարգացմանը հաջորդել էր որոշակի տեղապտույտ, ինչն անհրաժեշտ է հաղթահարել եւ ինչի ուղղությամբ քայլերի ձեռնարկումն արդեն սկսվել է: Պահպանվել է նաեւ սերտ համագործակցությունը Չինաստանի, Հնդկաստանի հետ, որոնց հետ հարաբերությունները մեծ դեր են խաղում ասիական տարածաշրջանում Հայաստանի արտաքին քաղաքականության մեջ: Անցյալ հավաքին ես շեշտել էի ու հիմա էլ ընդգծում եմ, որ անհրաժեշտ է ուշադրություն դարձնել հարաբերությունները զարգացնելուն ինչպես այն երկրների հետ, որոնց հետ մենք ավանդաբար ունեցել ենք կապեր, այնպես էլ երկրների հետ, որոնց հետ հարաբերությունների մակարդակը բավարար չէ: Սա կարող է վերաբերվել ինչպես Հարավ-Արեւելյան Ասիայի երկրներին, Ավստրալիային, այնպես էլ լատինամերիկյան երկրներին: Այժմ անդրադառնամ մեր արտաքին քաղաքականության երկու առանցքային խնդիրներին` Լեռնային Ղարաբաղի հակամարտության կարգավորման գործընթացին եւ հայ-թուրքական հարաբերությունների կարգավորման մեր նախաձեռնությանը: Լեռնային Ղարաբաղի հիմնախնդրի կարգավորման շուրջ: ԵԱՀԿ Մինսկի խմբի միջնորդությամբ Ադրբեջանի հետ մեր բանակցությունները ընթանում են տեսանելի եւ միանգամայն հասկանալի տրամաբանության շրջանակներում: Գիտեք, որ մենք արդեն ունեցել ենք վեց հանդիպում Ադրբեջանի Նախագահի հետ: Անցյալ տարի նոյեմբերին ստորագրվել է Մայնդորֆյան հռչակագիրը, եղել է Մինսկի խմբի համանախագահ պետությունների ղեկավարների համատեղ հայտարարությունը, եւ համանախագահները հանրայնացրել են մադրիդյան սկզբունքների հիմնական ուրվագիծը: Ձեզ համար հրապարակվածի մեջ, վստահ եմ, նորություն չկար, բայց հանրությունն առաջին անգամ էր տեսնում այդ սկզբունքներն ի մի բերված եւ լսում պաշտոնական աղբյուրներիից: Ես շատ կարեւոր եմ համարում այն փաստը, որ դրանցում չկար որեւէ կետ, որի մասին մենք մեր դիրքորոշումներն ու մոտեցումները ներկայացրած չլինեինք մեր հանրությանը: Այդ փաստաթղթի հրապարակումը վկայեց, որ մենք երբեք չենք ստել եւ սեփական ժողովրդին մոլորության մեջ չենք գցել իրականում բանակցությունների սեղանին դրված հարցերի վերաբերյալ: Հասկանալի է, որ հրապարակվածի մեջ կային կետեր, որոնք տարբերվում են, որոշ պարագաներում սկզբունքորեն, մեր պատկերացրած իդեալական լուծումից: Բայց փաստ է նաեւ, որ բոլոր ներգրավված դերակատարներն արդեն քաջ գիտակցում են, որ Արցախի ժողովրդի ինքնորոշման իրավունքի իրականացումն ու Լեռնային Ղարաբաղի բազմաշերտ անվտանգության երաշխավորման խնդիրներն առանցքային են: Ես շատ լավ հասկանում եմ Հայաստանում եւ Արցախում որոշ շրջանակների կողմից դրսեւորվող անհանգստության արմատները: Արցախի հիմնահարցն այն սուրբ խնդիրն է, որի զոհասեղանին իրենց կյանքն են դրել հազարավոր մեր հայրենակիցներ, որի համար մենք կրել ենք եւ շարունակում ենք կրել դժվարություններ, սակայն այն նաեւ մեր պատմության ամենահպարտալի էջերից է: Համոզված եմ` յուրաքանչյուր հայ ղեկավար, ով ներգրավված է արցախյան հիմնախնդրի լուծման մեջ, քաջ գիտակցում է, որ մեծ պատասխանատվություն է կրում իր ժողովրդի, նրա պատմության եւ ապագա սերունդների առջեւ: Ցանկացած այլ կարծիք կա՛մ անտեղյակության արդյունք է, կա՛մ մանր սպեկուլյացիա: Իսկ արցախյան հիմնահարցն այն խնդիրը չէ, որտեղ թույլատրելի են մանր սպեկուլյացիաները: Կարեւոր է, որ Դուք էլ բացատրեք բոլորին, առաջին հերթին` ձեր հավատարմագրման երկրների պաշտոնյաներին, որ խնդրի կարգավորումն օրերի, շաբաթների եւ ամիսների հարց չէ: Բոլորը պետք է հստակ պատկերացնեն, որ մենք այժմ բանակցում ենք ընդամենը կարգավորման հիմնական սկզբունքներից մի քանիսի շուրջ: Նույնիսկ դրանց շուրջ համաձայնության գալու դեպքում բաց են մնում բազմաթիվ այլ սկզբունքներ, իսկ այնուհետեւ` բուն համաձայնագիրը, որով պետք է կարգավորվեն կիրառման մանրամասները: Դա մեծ աշխատանք պահանջող գործընթաց է: Մեր առաջնահերթ խնդիրներն են այս փուլում` ապահովել Լեռնային Ղարաբաղի Հանրապետության անվտանգությունը բանակցային գործընթացի շրջանում եւ հասնել խնդրի ճիշտ ընկալմանը միջազգային հանրության կողմից: Այս հակամարտության մեջ հայ ժողովուրդն եղել է գոյատեւման եւ ազատության համար պայքարող ժողովրդի դերում, եւ որեւէ մեկը իրավունք չունի ապրելու իր իրավունքը արյամբ պաշտպանած Արցախին "ագրեսոր" անվանել: Մեր պատասխանը դրան պետք է լինի միշտ կտրուկ, վստահ եւ համոզիչ: Հատկապես ուզում եմ այս խնդրին հրավիրել Իսլամական կոնֆերանսի անդամ երկրներում հավատարմագրված դեսպանների ուշադրությունը: Մենք պետք է ակտիվացնենք մեր ջանքերը ղարաբաղյան հակամարտության շուրջ այդ կազմակերպությունում ընդունված եւ ընդունվող բանաձեւերի բացասական ազդեցությունը չեզոքացնելու հարցում: Հայ-թուրքական հարաբերությունների մասին: Ինչպես արդեն գիտեք, երեկ տարածվել է համատեղ հայտարարություն` հայ-թուրքական հարաբերությունների կարգավորման գործընթացի վերաբերյալ: Հրապարակվել են նաեւ այն համաձայնեցված փաստաթղթերը` Արձանագրություն երկու երկրների միջեւ դիվանագիտական հարաբերություններ հաստատելու մասին եւ Արձանագրություն երկկողմ հարաբերությունների զարգացման մասին, որոնք արտացոլում են մինչ օրս ձեռք բերված պայմանավորվածությունների ամբողջականությունը: Անցյալ տարվա մեր հանդիպման ժամանակ ես ասել եմ, թե ինչ նպատակներ եմ հետապնդել Թուրքիայի Նախագահին Հայաստան հրավիրելով: Հայաստանը մոտեցրեց հայ-թուրքական հարաբերությունների կարգավորման հնարավորությունը: Ավելացան միջազգային հանրության տեղեկացվածությունն ու պարտավորվածությունը: Մենք փորձել ենք արժանապատվորեն կարգավորել հարաբերությունները մեր հարեւան պետության հետ, ինչպես վայել է 21-րդ դարի քաղաքակիրթ աշխարհին: Համարում եմ, որ այս արձանագրությունները տալիս են այդ հնարավորությունը: Երեկ հրապարակված նախագծերն արտացոլում են երեք առանցքային իրականություն` 1. Ինչպես ես բազմիցս ասել եմ, Թուրքիայի հետ վարած մեր բանակցությունները եւ ձեռք բերված պայմանավորվածությունները չեն պարունակում Լեռնային Ղարաբաղի հակամարտության խաղաղ կարգավորման կամ դրա հետ կապված որեւէ այլ խնդրի հետ կապված որեւէ նախապայման: 2. Ինչպես եւ պնդում էինք, հայ-թուրքական հարաբերությունների պատմական հարթության հարցերը պետք է քննարկվեն ոչ թե պատմաբանների հանձնաժողովի, այլ միջկառավարական հանձնաժողովի ենթահանձնաժողովներից մեկի ձեւաչափով: 3. Առաջին անգամ անկախ Հայաստանի պատմության մեջ կարեւորագույն միջազգային փաստաթղթերի ստորագրմանը կնախորդեն հանրային քննարկումներ: Դրանք հնարավորություն կտան լսելու բոլոր տեսակետներն ու մոտեցումները: Ես կարեւորում եմ այս հարցում բոլորիդ ակտիվությունը: Դուք պետք է ակտիվ դերակատարում ստանձնեք այդ հանրային քննարկումների ընթացքում եւ Հայաստանում, եւ Սփյուռքում: Պետք է մանրամասնեք եւ բացատրեք նախաստորագրված արձանագրությունների դրույթները` դրական եւ, ինչո՞ւ չէ, խնդրահարույց բոլոր բաղադրիչներով: Ակնկալում եմ, որ առաջիկայում մենք նաեւ ակտիվ քննարկումներ ենք ունենալու Սփյուռքի հայկական համայնքներում եւ միջազգային հետազոտական կենտրոններում: Այդ առումով, ձեր խնդիրն է նաեւ ապահովել անհրաժեշտ հարթակներ` Հայաստանից գործուղվող բանախոսների հանդիպումների եւ ելույթների համար: Հարգելի՛ գործընկերներ, Արտաքին ոլորտը մեր ազգային անվտանգության առանցքային ուղղություններից մեկն է, ուստի ձեզ վրա դրված է կարեւորագույն եւ պատասխանատու առաքելություն: Հայաստանի դիվանագիտական ներկայացուցչությունները Հայաստանի նախադռներն են, օտարները Հայաստանի մասին առաջին պատկերացումը կազմում են այդ շեմն անցնելով եւ ձեզ հետ շփվելով: Ուստի ձեր պատրաստվածությունից, վերաբերմունքից եւ վարքագծից է կախված Հայաստանի մասին դրական պատկերացումների ձեւավորումը: Հայաստանի Հանրապետության Նախագահ ընտրվելու պահից ես կատարել եմ տասից ավել դեսպանների նշանակում: Դրանցից միայն 2 են եղել դիվանագիտական ծառայության համակարգից դուրս անձանց թվից կատարված քաղաքական նշանակումներ: Դա խոսում է այն մասին, որ ես ցանկանում եմ դիտարկել դեսպանների աշխատանքը որպես մասնագիտական գործունեության տեսակ, որի առանցքը ձեր մասնագիտական որակներն ու Հայրենիքին, ոչ թե անձին նվիրվածությունն է: Բայց իմ այդ մոտեցումը պահանջում է փոխադարձ պատասխանատվություն: Հայ դիվանագետ կոչվելը մեծ պատիվ է, այդ պատվին պետք է արժանի լինել ամեն օր ու ամեն վայրկյան, եւ այն պետք է կրել ամենամեծ պատասխանատվությամբ: Հաջողություն եմ ցանկանում ձեզ եւ դիվանագիտական տարեկան հավաքին մաղթում արգասաբեր •ործունեություն: Շնորհակալություն: 11fa - Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին - Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին - Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին - Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին - Նախագահ Սարգսյանի խոսքը ԱԳՆ կենտրոնական ապարատի եւ ՀՀ դիվանագիտական ներկայացուցչությունների ու հյուպատոսական հիմնարկների ղեկավարների հավաքին


Ալեքսանդր Շիրվանզադե " Զուր հույսեր " ԲԵՌՆԵԼ_DOWNLOAD - ՀԱՅ ԳՐԱԿԱՆՈՒԹՅՈՒՆ <!--if(ԳՐՔԵՐ ՀԱՅԵՐԵՆ)-->- ԳՐՔԵՐ ՀԱՅԵՐԵՆ<!--endif--> - Каталог файлов - Հայաստան 2010 Երկուշաբթի, 24.07.2017, 07.46.36 Ալեքսանդր Շիրվանզադե " Զուր հույսեր " ԲԵՌՆԵԼ_DOWNLOAD [ ԲԵՌՆԵԼ_DOWNLOAD (278.0Kb) 27.07.2011, 00.11.55 Դիտել են 500 | Բեռնել են 10 | Վարկանիշ 3.5/2


Մի փոքր երջանկության մասին - Հաջողության բլոգ Երջանկությունն ինքն իրեն չի գալիս: Դրա միակ աղբյուրը գտնվում է ձեր ներսում: Դուք ինքներդ եք ստեղծում այն ամեն օր, հենց այս պահին: Սպասել, որ տեղի կունենա ինչ-որ բան, որը կերջանկացնի ձեզ, համարժեք է սպասել նրան, թե երբ կսկսեք ապրել: Կարեւորը չէ, թե ինչ է տեղի ունենում ձեզ հետ: Կարեւորը այն է, թե ինչպես եք դուք վերաբերվում դրան: Եթե կյանքին նայեք դրական, ապա այն կդառնա հետաքրքիր եւ արկածներով լի եւ կդադարի լինել ինչ-որ բան, որը պետք է ուղղակի ապրել: Սովորաբար մարդիկ կենտրոնանում են բացասականի վրա կամ տեղի ունեցածի մեջ նկատում են միայն բացասականը: Սակայն ողջ օրվա ընթացքում տեղի են ունենում հազարավոր բաներ, որոնց համար դուք կարող եք շնորհակալ լինել կյանքին, բայց դրանց վրա ուշադրություն չեք դարձնում: Սկսեք անել դա հենց այս պահից: Հաճախ մարդը նկատում է միայն ցավը: Երբ ձեր գլուխը ցավում է, դուք դա գիտակցում եք: Երբ ձեր գլուխը չի ցավում, դուք ուշադրություն չեք դարձնում դրա վրա: Երբ դուք հիվանդ եք, դուք դա գիտակցում եւ տառապում եք, սակայն երբ դուք բացարձակապես առողջ եք, դուք չեք գնահատում այդ առողջությունը եւ չեք ուրախանում դրա համար: Պետք է սովորել շնորհակալ լինել եւ՛ շրջապատին եւ՛ ճակատագրին նույնիսկ անհաջողությունների համար` դիտարկելով դրանք որպես օգտակար դասեր, որոնք պետք է սովորել: Մարդուն դժբախտ դարձնում են միայն նրա մտքերը, այլ ոչ թե արտաքին գործոնները: Ղեկավարելով ձեր մտքերը` դուք ղեկավարում եք ձեր երջանկությունը: Սկսեք յուրաքանչյուր նոր օր, որպես ձեր կյանքի նոր սկիզբ: Մոռացեք բոլոր այն վատ բաների մասին, որոնք տեղի են ունեցել երեկ: Անցածը ետ չես բերի: Մարդն իրենից ներկայացնում է այն, ինչ իր մասին մտածում է: Որպեսզի լինեք երջանիկ, սովորեք գնահատել ինքներդ ձեզ: Նպատակները կյանքին իմաստ եւ բովանդակություն են տալիս: Դրեք ձեր առջեւ նպատակներ եւ կենտրոնացեք դրանց հասնելու վրա: Եթե ձեր նպատակները լինեն բարի, ապա դրանք կլցնեն ձեր կյանքը: Ցանկացած իրավիճակում կարելի է գտնել ծիծաղելի ինչ-որ բան: Հումորի զգացումը թուլացնում է ստրեսը եւ օգնում է ձեր առջեւ ծագած խնդիրներին ավելի լավ լուծումներ գտնել: Դուք չեք կարող լինել երջանիկ, եթե ներսում ունեք վրդովմունք եւ ատելություն: Հիշեք, որ ձեր վրդովմունքներից ոչ ոք չի տառապում, բացի ձեզանից: Սովորեք ներել ուրիշներին եւ ինքներդ ձեզ: Ուղղակի սիրեք բոլոր մարդկանց: Երջանիկ լինելու համար երջանկացրեք ուրիշներին: Ինչքան շատ եք դուք օգնում այլ մարդկանց, ինչքան շատ եք նրանց երջանկացնում, այնքան ավելի երջանիկ եք դուք դառնում: Եղեք բաց եւ անկեղծ: Յուրաքանչյուր մարդուն վերաբերվեք այնպես, կարծես վերջին անգամ եք նրա հետ հանդիպում: Երջանկություն խորհուրդներ Իմ խնդիրն այստեղ կատարված է (Էնշտեյնի վերջին խոսքերը): Երբ պատրաստվում էի գրել 20-րդ դարի... Մարդիկ ասում են, որ դու փոխվել ես, երբ դու դադարում ես պահել քեզ այնպես, ինչպես նրանք են ուզում քեզ... Կարինե-ը ասում է՝ 2011-06-26, ժ. 8:10 ե. Ես ուսումնասիրում եմ մտքի ղեկավարման ,,Սիլվա մեթոդը,,: Վերը նշված խորհուրդները հաստատում էին ,,Սիլվա մեթոդ,,-ի մասին իմ կարդացած գրքերը: Arnela-ը ասում է՝ 2011-09-16, ժ. 9:47 ե. xorn ein bolor [email protected], u sistematik ogtagorcelu depqum hajoxutyun kberen mianshanak,mersi Narine՝ Զրոյից բիզնես սկսելու մի տարբերակ գրառման


Մերի Հակոբյանն ու Շուշան Երիցյանը կրկին սկսել են ակտիվ հակամարտությունը (լուսանկարներ)


ՀՀ-ում ՌԴ դեսպանի համոզմամբ՝ Հայաստանի եւ Ռուսաստանի սերտ համագործակցությունը տարածաշրջանի անվտանգության երաշխավորն է | ԱՐՄԵՆՊՐԵՍ Հայկական լրատվական գործակալություն 12:25, 23 Փետրվար, 2019 1918թ. փետրվարի 23-ին Կարմիր գվարդիայի ջոկատներն առաջին անգամ հաղթանակ տարան Գերմանիայի դեմ: 1922 թվականին այդ օրը պաշտոնապես հայտարարվեց Կարմիր բանակի օր: Ավելի ուշ ԽՍՀՄ-ում փետրվարի 23-ն սկսեցին նշել որպես Խորհրդային բանակի եւ ռազմածովային նավատորմի համազգային օր: Խորհրդային միության փլուզումից հետո այդ օրը վերանվանվեց Հայրենիքի պաշտպանի օր:


Նշվել է Պարույր Սեւակի 95-ամյակը - Արարատի մարզպետարան Նշվել է Պարույր Սեւակի 95-ամյակը Այսօր Արարատի մարզպետ Գարիկ Սարգսյանն այցելել է Զանգակատուն համայնք, որտեղ նշվել է մեծանուն բանաստեղծ Պարույր Սեւակի 95-ամյակը: Մինչ բանաստեղծի ծննդավայր հասնելը Գարիկ Սարգսյանը ծաղիկներ է դրել բանաստեղծի` վթարի վայրում տեղադրված հուշակոթողին: Ավանդույթի համաձայն՝ պոետի ծննդավայրում գտնվող տուն-թանգարանում կազմակերպված գրական-երաժշտական ցերեկույթին ներկա են եղել նաեւ մարզպետարանի աշխատակիցներ, համայնքի ղեկավարներ, մտավորականներ, դպրոցականներ, ինչպես նաեւ Սեւակի պոեզիայի սիրահարներ: Ողջունելով ներկաներին՝ Պ.Սեւակի տուն-թանգարանի տնօրեն Սեւակ Ղազարյանը շնորհակալություն է հայտնել բոլորին ներկայության համար եւ տեղեկացրել, որ այսօրվա ցերեկույթով մեկնարկ է տրվում միջոցառումների այն շարքին, որ նախատեսվում է իրականացնել ողջ տարվա ընթացքում: Շնորհավորելով մեծ հայի եւ մեծ մարդու ծննդյան կապակցությամբ՝ մարզպետ Գարիկ Սարգսյանը շեշտել է, որ Սեւակն իր ուրույն տեղն ունի հայ գրականության պատմության մեջ, եւ իր ստեղծագործական հարուստ ժառանգությունը շարունակում է սերունդներ կրթել: Իր խոսքում մարզպետը նշել է նաեւ, որ եթե չլիներ այդ դժբախտ պատահարը, գրադարաններն ավելի հարուստ կլինեին, իսկ մեծ վարպետն այսօր գուցե դեռ մեզ հետ լիներ: Մարզի ղեկավարն ասել է նաեւ, որ նմանատիպ միջոցառումներն օգնում են վառ պահել մեծ գրողի հիշատակը:


Երեւանում միաճոպան ճոպանուղուց օգտվելիս 27-ամյա տղամարդն ու 21-ամյա կինը վնասվածքներ են ստացել - LosArmNews Գլխավոր Հասարակություն Երեւանում միաճոպան ճոպանուղուց օգտվելիս 27-ամյա տղամարդն ու 21-ամյա կինը վնասվածքներ են ստացել Երեւանում միաճոպան ճոպանուղուց օգտվելիս 27-ամյա տղամարդն ու 21-ամյա կինը վնասվածքներ են ստացել